Τι ετοιμάζει φέτος για τα παιδιά η Κάρμεν Ρουγγέρη; – Cosmopoliti.com – Χριστίνα Πολίτη\nΜετά την Αργοναυτική εκστρατεία, η Κάρμεν Ρουγγέρη και η Χριστίνα Κουλουμπή σκηνοθετούν τον μύθο του Θησέα και του Μινώταυρου στο Ίδρυμα Μιχάλης Κακογιάννης για τη σεζόν 2019-2020. Τα παιδιά και όχι μόνο, θα παρακολουθήσουν την πορεία του δημοφιλή ήρωα της μυθολογίας μας, μέσα σε μια παράσταση προσεγμένη στη λεπτομέρεια.\nΣτο δεύτερο μέρος, περιλαμβάνονται: 1.Το ταξίδι του Θησέα προς την Κρήτη, που θα αποδοθεί εικαστικά με εντυπωσιακό τρόπο, μέσα από την δημιουργία ενός θαλάσσιου κόσμου πάνω στην σκηνή.\nΣτο Θέατρο Κιβωτός τα παιδιά και όλη η οικογένεια αυτή την φορά θα απολαύσουν ένα Ρώσικο παραμύθι! με τίτλο Ο Τσάρος με την μακριά γενειάδα. Ένα παραμύθι, μέσα από το οποίο, θα γνωρίσουν αυτή την φορά, τέσσερις Ρώσους συνθέτες. Τον: Α.Μποροντίν, Μ. Μουσόργκσκι, Π. Τσαϊκόφσκι, Ν. Ρίμσκι-Κόρσακοφ.\nTags: θησεας και μινωταυροςκαρμεν ρουγγερητσαρος με τη μακρια γενειαδα


«Πεσμένη» ενέργεια: Είναι καλύτερο να κοιμηθούμε ή να κινηθούμε; | Vita.gr\nBody & Mind 17 Ιουνίου 2022 | 08:00 | Από την Άννα - Μαρία Δρόσου\n«Πεσμένη» ενέργεια: Είναι καλύτερο να κοιμηθούμε ή να κινηθούμε;\nΌταν η ενέργεια σας πέφτει, είναι καλύτερο να κοιμηθούμε ή να κινηθούμε; Οι ειδικοί αποκαλύπτουν τις διαφορές και πώς θα καταλάβουμε τι χρειάζεται το σώμα μας…\nΚόπωση, εξάντληση, «πεσμένη» ενέργεια. Ενώ συζητούνται συχνά και έχουν αναλυθεί εκτενώς από τους ειδικούς, το ερώτημα παραμένει αναπάντητο: «Όταν αισθανόμαστε κόπωση και την ενέργειά μας σε χαμηλά επίπεδα είναι καλύτερο να κοιμηθούμε ή να κινηθούμε για την τονώσουμε; Πώς μπορούμε να διακρίνουμε τι έχουμε περισσότερο ανάγκη;». Οι ειδικοί μας εξηγούν…\nΑνεξάρτητα από τον λόγο, υπάρχουν δύο κοινοί τρόποι για να αποκτήσετε (και να διατηρήσετε) περισσότερη ενέργεια βραχυπρόθεσμα και μακροπρόθεσμα. Αφενός μέσω του ποιοτικού ύπνου και αφετέρου μέσω της σωματικής δραστηριότητας.\nΓιατί ο ύπνος είναι πιο σημαντικός από την άσκηση για περισσότερη ενέργεια\nΜε απλά λόγια, οι ειδικοί μας εξηγούν ότι το σώμα δεν μπορεί να λειτουργήσει χωρίς ύπνο. Έτσι, εάν δεν λαμβάνετε τις συνιστώμενες ώρες ύπνου σε οποιαδήποτε φάση της ζωής σας κι αν βρίσκεστε, κανένας τύπος σωματικής δραστηριότητας δεν μπορεί να αντισταθμίσει την ενέργειά σας. «Τα οφέλη της άσκησης περιορίζονται σημαντικά εάν το σώμα σας δεν είναι αρκετά ξεκούραστο για να ανακάμψει από την άσκηση», επισημαίνουν.\nΕπομένως, το πρώτο σας βήμα προς την αύξηση των επιπέδων ενέργειάς σας θα πρέπει να είναι ο απολογισμός των ωρών του ύπνου σας. Τέσσερα είναι τα σημάδια του ποιοτικού ύπνου και αυτά περιλαμβάνουν:\n1. Χρειάζεται μισή ώρα ή λιγότερο για να αποκοιμηθείτε.\n2. Ξυπνάτε μόνο μία φορά κατά την διάρκεια της νύχτας.\n3. Αν όντως ξυπνήσετε στη μέση της νύχτας, θα ξανακοιμηθείτε σε 20 λεπτά ή λιγότερο.\n4. Κοιμάστε τουλάχιστον το 85% του χρόνου που είστε ξαπλωμένοι.\nΕάν είστε βέβαιοι ότι ο ύπνος σας είναι επαρκής, αλλά εξακολουθείτε να αισθάνεστε κουρασμένοι όλη την ημέρα, τότε η άσκηση είναι η επόμενη καλύτερη επιλογή για να αισθανθείτε λιγότερο κουρασμένοι σύμφωνα με τους ειδικούς.\nΠώς η άσκηση μπορεί να ενισχύσει την ενέργειά σας άμεσα και συνολικά\nΗ απελευθέρωση ενδορφινών από τη σωματική δραστηριότητα σας βοηθά να νιώσετε λίγο πιο ξύπνιοι αμέσως, σύμφωνα με τους ειδικούς. Στην πραγματικότητα, η έρευνα δείχνει ότι οι γρήγορες προπονήσεις HIIT μπορούν να σας δώσουν την ίδια ενέργεια όσο ένα φλιτζάνι καφέ. Αυτό είναι κάτι που πρέπει να έχετε κατά νου εάν παρατηρείτε ότι η ενέργειά σας «πέφτει» το απόγευμα και προσπαθείτε να αποφύγετε την καφεΐνη.\n«Μακροπρόθεσμα, η τακτική άσκηση, ιδιαίτερα η αερόβια άσκηση (αν και η άσκηση με αντίσταση είναι επίσης σημαντική), αυξάνει τον κυτταρικό μεταβολισμό, ο οποίος σας βοηθά να αισθάνεστε λίγο πιο ενεργητικοί καθ’όλη την διάρκεια της ημέρας» επισημαίνουν οι ειδικοί.\nΤελικά πώς θα επιλέξω;\nΟ καλύτερος τρόπος για να διαπιστώσετε εάν ο ύπνος ή η άσκηση είναι το αντίδοτο στα χαμηλά επίπεδα ενέργειας σας είναι να προσδιορίσετε εάν κοιμηθήκατε επαρκώς το προηγούμενο βράδυ, δηλαδή τουλάχιστον επτά ώρες. Εάν όχι, είναι καλύτερα να δώσετε προτεραιότητα στον ύπνο αντί σε μια πρωινή προπόνηση.\nΕάν κοιμηθήκατε και γενικά κοιμάστε επαρκώς, τότε η αύξηση της σωματικής σας δραστηριότητας (με έμφαση στην αερόβια άσκηση) μπορεί να οδηγήσει τόσο σε άμεσες όσο και σε συνεχείς βελτιώσεις στη συνολική σας ενέργεια.


Στο ΕΣΠΑ εντάσσεται αντιπλημμυρικό έργο του Δήμου Ηγουμενίτσας - Ypodomes.com\nΈνα ακόμη έργο αντιπλημμυρικής προστασίας του Δήμου Ηγουμενίτσας εντάχθηκε στο ΕΣΠΑ 2014-2020 (ΑΔΑ: ΩΑ3Ε7Λ9-8Ψ6). Το έργο με τίτλο «Έργα διευθέτησης ρέματος Γκούρας» αποτελεί μια ακόμη πρωτιά του Δήμου Ηγουμενίτσας, αφού είναι εκείνο με τον μεγαλύτερο προϋπολογισμό, ύψους 8.903.531,75€.\nΤο φυσικό αντικείμενο της πράξης αφορά στη διευθέτηση οριοθετημένου τμήματος του ρέματος Γκούρας, εντός του εγκεκριμένου σχεδίου πόλης οικισμού Νέας Σελεύκειας του Δήμου Ηγουμενίτσας, σε μήκος 1.738 μ, προκειμένου να αποτραπεί η εκδήλωση πλημμυρικών φαινομένων.\nΠρόκειται για ένα αναπτυξιακό έργο υψίστης σημασίας, αποτέλεσμα της συντονισμένης προσπάθειας της Δημοτικής Αρχής και των Τεχνικών Υπηρεσιών του Δήμου, που θα θωρακίσει αντιπλημμυρικά την περιοχή της Νέας Σελεύκειας, δίνοντας οριστική λύση στην επιτακτική ανάγκη αντιμετώπισης πλημμυρικών φαινομένων.\nΟ Δήμος Ηγουμενίτσας στοχευμένα και μεθοδικά, θα συνεχίσει να εξαντλεί κάθε περιθώριο πιθανής χρηματοδότησης για την δημιουργία έργων υποδομών, έργων που θα οχυρώσουν την περιοχή μας από πλημμυρικά φαινόμενα και θα βελτιώσουν την ποιότητα ζωής όλων μας.\nΣχετικά Άρθρα:Αντιπλημμυρικά έργαΑντιπλημμυρική ΠροστασίαΔήμος ΗγουμενίτσαςΕΣΠΑ 2014-2020Ρέμα Γκούρας


ΕΠΙΚΟΙΝΩΝΙΑ :: Διαβάστε το τμήμα «TR 2».\nΕΡΓΑΣΙΑ >> 18. Διαβάστε το τμήμα «TR 2».\nΑριθμός: TR 2\nΣκοπός: Να αποκτήσετε την ικανότητα της πλήρους, ολοκληρωτικής και οριστικής αναγνώρισης μιας δήλωσης, μιας παρατήρησης ή ενός σχολίου με τέτοιο τρόπο ώστε το άτομο που το κάνει να είναι ευχαριστημένο με το γεγονός ότι αυτό λήφθηκε πλήρως, έγινε πλήρως κατανοητό, και δεν αισθάνεται πλέον την ανάγκη να το επαναλάβει ή να το συνεχίσει.\nΗ αναγνώριση είναι ένας παράγοντας ελέγχου του κύκλου της επικοινωνίας. Αυτό αληθεύει για οποιοδήποτε κύκλο επικοινωνίας και για οποιαδήποτε περίσταση. Η φόρμουλα του ελέγχου είναι ξεκινώ, αλλάζω και σταματώ. Αν μπορείτε να ξεκινήσετε, να αλλάξετε και να σταματήσετε κάτι, τότε έχετε τον έλεγχό του. Η αναγνώριση είναι ένα σταμάτημα. Έτσι, αν κάποιος αναγνωρίσει τις επικοινωνίες των άλλων κατάλληλα, μπορεί να έχει τον έλεγχο της επικοινωνίας.\nΑν λέγατε σε κάποιον «Συνέχισε» ή «Συνέχισε να μιλάς», αυτό δε θα ήταν αναγνώριση. Στην τέλεια αναγνώριση περνάει μόνο αυτό: Έλαβα την επικοινωνία σου. Αυτό επισημαίνει ότι η επικοινωνία ενός ατόμου προς εσάς έχει ληφθεί. Δεν είναι τα λόγια, είναι η πρόθεση που τερματίζει τον κύκλο επικοινωνίας. Είναι καλό και πολύ ευεργετικό για έναν άνθρωπο να ξέρει ότι έχει λάβει αναγνώριση.\nΠαραγγέλματα: Ο προγυμναστής διαβάζει προτάσεις από το βιβλίο Η Αλίκη στη χώρα των θαυμάτων, παραλείποντας τα «είπε», και ο μαθητής δίνει πλήρη αναγνώριση γι’ αυτές. Ο μαθητής λέει «Καλά», «Ωραία», «Εντάξει», «Το άκουσα», οτιδήποτε, αρκεί να είναι κατάλληλο για την επικοινωνία του ατόμου, και το λέει με τέτοιον τρόπο ώστε να πείθει το άτομο που κάθεται απέναντί του ότι το άκουσε. Ο προγυμναστής επαναλαμβάνει κάθε φράση για την οποία πιστεύει πως δε δόθηκε πλήρης αναγνώριση.\nΠού δίνεται έμφαση στην εκπαίδευση: Ο μαθητής πρέπει να δώσει αναγνώριση με τέτοιο τρόπο ώστε ο προγυμναστής να πειστεί ότι δεν υπάρχει ανάγκη να επαναλάβει αυτό που είπε, ότι έγινε αντιληπτός και κατανοητός πλήρως και οριστικά.\nΟ μαθητής το κάνει αυτό έχοντας την πρόθεση να τελειώσει αυτός ο κύκλος επικοινωνίας σ’ εκείνο το σημείο και τερματίζοντάς τον εκεί. Οτιδήποτε κι αν κάνει ο μαθητής για να το επιτύχει αυτό είναι θεμιτό με την προϋπόθεση ότι δε φοβίζει και δεν αναστατώνει τον προγυμναστή. Ο μαθητής δίνει αναγνώριση με κατάλληλο τρόπο στην επικοινωνία του προγυμναστή και τον πείθει ότι την έχει λάβει.\nΡωτάτε πότε πότε, το μαθητή τι ειπώθηκε. Περιορίστε την υπερβολική ή την ανεπαρκή αναγνώριση. Στην αρχή, αφήστε το μαθητή να κάνει οτιδήποτε για να μεταδώσει την αναγνώρισή του κι έπειτα διορθώστε τον. Μάθετέ του ότι η αναγνώριση είναι ένα σταμάτημα, κι όχι το ξεκίνημα ενός νέου κύκλου επικοινωνίας ούτε ενθάρρυνση προς το άλλο άτομο για να συνεχίσει να μιλάει, κι ότι μια αναγνώριση πρέπει να αρμόζει στην επικοινωνία του ατόμου. Ο μαθητής δεν πρέπει ν’ αναπτύξει τη συνήθεια να χρησιμοποιεί μηχανικά τις λέξεις «Καλά» και «Ευχαριστώ», ως τις μόνες αναγνωρίσεις.\nΜια άλλη σκοπιμότητα της άσκησης είναι να διδάξει επιπλέον στο μαθητή πως μια αναγνώριση μπορεί να μη φτάσει στο στόχο της ή μπορεί να μη σταματήσει ένα άτομο ή μπορεί να είναι πολύ απότομη.\nΛεκτικό: Ο προγυμναστής λέει «Άρχισε», διαβάζει μια σειρά και λέει «Φλανκ» κάθε φορά που ο προγυμναστής αισθάνεται πως η αναγνώριση δεν ήταν η κατάλληλη. Ο προγυμναστής επαναλαμβάνει την ίδια σειρά που διάβασε αν δώσει «φλανκ». Η φράση «Αυτό ήταν» μπορεί να χρησιμοποιηθεί για να διακόψει την άσκηση για συζήτηση ή για να τερματίσει την άσκηση. Για να ξαναρχίσει την προγύμναση μετά από ένα «Αυτό ήταν», πρέπει να πει «Άρχισε».\nΟ μαθητής περνάει την άσκηση μόνο όταν αποκτήσει την ικανότητα της πλήρους, ολοκληρωτικής και οριστικής αναγνώρισης μιας δήλωσης, μιας παρατήρησης ή ενός σχολίου με τέτοιο τρόπο ώστε το άτομο που το κάνει να είναι ευχαριστημένος με το γεγονός ότι αυτό λήφθηκε πλήρως, έγινε πλήρως κατανοητό, και δεν αισθάνεται πλέον την ανάγκη να το επαναλάβει ή να το συνεχίσει.


Πόσο οι S-400 απειλούν την ελληνική αεροπορία – Η αμερικανική θηλιά και ο ελιγμός Ακάρ - slpress.gr\nΠόσο οι S-400 απειλούν την ελληνική αεροπορία – Η αμερικανική θηλιά και ο ελιγμός Ακάρ\nΠολλά όπλα σοβιετικής σχεδίασης που ανήκουν σε χώρες της Ανατολικής Ευρώπης διατηρήθηκαν στο πλέγμα του ΝΑΤΟ όταν αυτές οι χώρες προσχώρησαν στη Συμμαχία, δήλωσε ο Τούρκος υπουργός Άμυνας στην εφημερίδα Χουριέτ την περασμένη Τρίτη. Η δήλωση υποδηλώνει την προσπάθεια της Άγκυρας η κρίση που έχει προκύψει με τις ΗΠΑ από την αγορά των S-400 να επιλυθεί με παρόμοιο τρόπο.\nΗ αγορά των ρωσικών S-400 οδήγησε στην Ουάσινγκτον να απομακρύνει την Τουρκία από το πρόγραμμα των F-35 και πυροδότησε κυρώσεις επί προεδρίας Τραμπ. Ο δε Μπάιντεν προειδοποίησε για περαιτέρω κυρώσεις. Σε μία προσπάθεια να εκτονώσει την κρίση, ο Ακάρ πρότεινε η Τουρκία να χρησιμοποιήσει τους S-400 με τον τρόπο που η Ελλάδα χρησιμοποιεί τους S-300, οι οποίοι είχαν αγοραστεί από την Κύπρο και τώρα βρίσκονται εγκατεστημένοι στην Κρήτη.\nΤα κυπριακά S-300 στην Κρήτη\nΗ συμφωνία για αγορά του πυραυλικού συστήματος S-300 από τη Ρωσία, το 1997, αντιπροσώπευε την πρώτη σοβαρή απόπειρα της Κυπριακής Δημοκρατίας να οικοδομήσει ένα αξιόπιστο σύστημα αντιαεροπορικής άμυνας μετά από δεκαετίες απόλυτης τουρκικής υπεροχής στον αέρα. Η απόφαση εκείνη είχε προκαλέσει ένταση μεταξύ των αρχών του 1997 και του τέλους του 1998.\nΗ κρίση, στην οποία εμμέσως συμμετείχαν και οι ΗΠΑ, η Βρετανία και το Ισραήλ, έληξε τον Δεκέμβριο του 1998 με την απόφαση της Λευκωσίας τα S-300 να εγκατασταθούν στην Ελλάδα με αντάλλαγμα εναλλακτικά όπλα. Η ελληνική Πολεμική Αεροπορία εγκατέστησε το σύστημα στη Κρήτη όπου και για πολλά χρόνια παρέμεινε ανενεργό, πριν τεθεί σε επιχειρησιακή ετοιμότητα.\nΑν και ποτέ δεν αποκαλύφθηκαν δημοσίως λεπτομέρειες, σύμφωνα με πληροφορίες η Κύπρος απέκτησε δύο συστήματα S-300 PMU-1s, το καθένα αποτελούμενο από τουλάχιστον ένα ραντάρ έγκαιρης προειδοποίησης και μάχης 64N6E (BIG BIRD D) και τουλάχιστον 16 ρυμουλκούμενους τετραπλούς εκτοξευτές 5P85TE με 75 πυραύλους 48N6. Οι πύραυλοι έχουν μέγιστο βεληνεκές 150 χλμ.\nΕπιπλέον, απέκτησε εξοπλισμό που πιθανότατα είχε παρασχεθεί με την αγορά, με βάση την τυπική πρακτική ανάπτυξης για αυτόν τον τύπο όπλων. Ο εξοπλισμός περιλάμβανε το σύστημα εντολών και ελέγχου 83M6E, καθώς και υποδομή ραντάρ και οχήματα υποστήριξης. Τα στοιχεία γι’ αυτές τις δυνατότητες προέρχονται από τη σταδιακή αποκάλυψη των δυνατοτήτων S-300 PMU-1 στην Κρήτη μετά την ανάπτυξη τους εκεί.\nΗ αγορά δεν ήταν τόσο αλόγιστη όσο τα ΜΜΕ είχαν αφήσει να φανεί τότε. Πολλές πηγές δείχνουν ότι είχε γίνει οργασμός κατασκευής υποδομής για τα παραγγελθέντα συστήματα. Οι S-300 κάλυπταν όλη την Κύπρο, φτάνοντας μέχρι τα νότια παράλια της Μικράς Ασίας. Από την Κρήτη που είναι εγκατεστημένοι δημιουργούν μία αντιαεροπορική ομπρέλα που καλύπτει μέχρι και την Ρόδο προς βορειοανατολικά.\nΤα τουρκικά S-400\nΣτα τέλη του 2017, Τουρκία και Ρωσία υπέγραψαν συμφωνία ύψους 2,5 δισ. δολαρίων για την παράδοση μονάδων αντιαεροπορικής άμυνας S-400. Ο Αμερικανός υπουργός Εξωτερικών είχε εκφράσει την αντίθεσή του για τη συμφωνία, αλλά η Άγκυρα είχε απορρίψει την απειλή αμερικανικών κυρώσεων, επικαλούμενη –με βάση τα ρωσοτουρκικά πρωτόκολλα– ότι η αγορά των S-400 ήταν πιο συμφέρουσα από το σύστημα MIM-104 Patriot που είχαν προσφέρει οι ΗΠΑ.\nΤα πρώτα τμήματα των S-400 έφτασαν στην Τουρκία στις 12 Ιουλίου 2019. Οι ΗΠΑ απείλησαν την Τουρκία με κυρώσεις CAATSA και στις 17 Ιουλίου ανέστειλαν τη συμμετοχή της Τουρκίας στο πρόγραμμα F-35, δηλώνοντας ότι «το F-35 δεν μπορεί να συνυπάρξει με μια ρωσική πλατφόρμα συλλογής πληροφοριών που θα χρησιμοποιηθεί για να μάθει για τις προηγμένες δυνατότητές του».\nΜέχρι τώρα, έχουν παραδοθεί στην Τουρκία 4 πυροβολαρχίες αποτελούμενες από 36 μονάδες πυρός και περισσότερα από 192 βλήματα. Δεν είναι γνωστό ποια υποσυστήματα παραδόθηκαν μαζί με τις συστοιχίες, καθώς χρησιμοποιούνται διάφορα ραντάρ αλλά και είδη βλημάτων. Πάντως, θεωρητικά οι S-400 με την χρήση πανοραμικού ραντάρ 91N6E μπορεί να ανιχνεύει στόχους σε εμβέλεια 600 χλμ και να κατευθύνει βλήματα εναντίον στόχων μεγέθους μαχητικού στα 390 χλμ. Η χρήση ραντάρ 92N6E (ή 92N2E) δίνει εμβέλεια 400 χλμ με ικανότητα ταυτόχρονης παρακολούθησης 100 στόχων.\nΤα βλήματα έχουν διαφορετικές δυνατότητες. Συγκεκριμένα: Τα 40N6E έχουν βεληνεκές 400 χλμ, τα 48N6DM και 48N6E3 250 χλμ, τα 48N6E2 200 χλμ, τα 9M96 και 9M96E2 120 χλμ και τα 9M96E μόνο 40 χλμ. Πιθανότατα, η παρτίδα που παραδόθηκε στην Τουρκία είναι μεν υψηλών βεληνεκούς, αλλά υποδεέστερη από τους S-400 που χρησιμοποιούν οι ρωσικές ένοπλες δυνάμεις. Η ελληνική πλευρά, ωστόσο, οφείλει να συνυπολογίσει και τη χειρότερη εκδοχή, ότι η Τουρκία διαθέτει τους κορυφαίους S-400.\nGια να αξιοποιηθεί πλήρως τo ραντάρ των S-400 πρέπει να βρίσκεται σε θέση, η οποία δεν εμποδίζει την πρόσκτηση στόχων λόγω παρεμβαλλομένων ορεινών όγκων. Άρα πρέπει να βρίσκονται σε κορυφές από όπου να εποπτεύουν τον ορίζοντα. Με αυτά τα δεδομένα, η τοποθέτηση των ραντάρ στην οροσειρά ανατολικά του Κουσάντασι, με εμβέλεια 600 χλμ επιτρέπει να ανιχνεύσουν στόχους μέχρι το Ιόνιο, καλύπτοντας δηλαδή όλη την ηπειρωτική Ελλάδα. Τα δε βλήματα μπορούν άνετα να πλήξουν αεροσκάφη που απογειώνονται από τα περισσότερα ελληνικά αεροδρόμια.\nΗ μπλόφα Ακάρ\nΟ Ακάρ προσπαθεί να χρυσώσει το χάπι στους Αμερικανούς όταν δηλώνει: «Δεν είναι σαν να χρησιμοποιούμε τα S-400 συνεχώς. Αυτά τα συστήματα λειτουργούν ανάλογα με την εκτίμηση απειλών. Εμείς είμαστε αυτοί που αποφασίζουν γι’ αυτό». Η Ουάσιγκτον, όμως, δεν φαίνεται να “τσιμπάει”. Μέχρι τώρα δεν διαπραγματεύεται με την Άγκυρα, αν δεν αρθεί το τετελεσμένο.\nΟ Ακάρ προσφέρει το “τυράκι” της “αδρανοποίησης” των S-400, αλλά διατηρώντας το δικαίωμα η Τουρκία να τους ενεργοποιήσει όποτε το κρίνει η ίδια αναγκαίο. Συνέδεσε, μάλιστα, την “προσφορά” του με την διακοπή της αμερικανικής υποστήριξης προς τους Κούρδους της Συρίας. Η Ουάσινγκτον διαχωρίζει την κουρδική οργάνωση YPG από το PKK, αλλά ο Ακάρ διαφωνεί: «Ένα πράγμα είναι σίγουρο: Το YPG λαμβάνει οδηγίες από το PKK».\nΟ Τούρκος υπουργός Άμυνας προσέθεσε ότι είναι αδύνατο για τους δύο συμμάχους να επιδιορθώσουν τους δεσμούς τους «εάν δεν μπορούμε να βρούμε λύση (σε αυτό το πρόβλημα)». Η Τουρκία είπε στις ΗΠΑ «να συνεργαστούν μαζί μας και όχι με το YPG στον αγώνα τους εναντίον του ISIS. Τους είπαμε εκατοντάδες φορές ότι ήμασταν έτοιμοι να συνεργαστούμε για την παροχή ειρήνης και ευημερίας εκεί». Κατά τον Ακάρ, το ζήτημα των S-400 μπορεί να επιλυθεί από μια κοινή ομάδα εργασίας. Κατέληξε, λέγοντας: «Θα δούμε αν (η κυβέρνηση Μπάιντεν) ενεργεί με προκατάληψη».\nΤα 2,5 δισ. δολάρια και το κύρος\nΕίναι προφανές ότι η Άγκυρα θέλει και “την πίτα ολόκληρη και τον σκύλο χορτάτο”. Προτείνει στις ΗΠΑ να διατηρεί τους S-400 επιχειρησιακούς, αλλά όχι ενεργούς και όποτε κρίνει να τους ενεργοποιήσει. Εν τω μεταξύ μπορεί άνετα να τεστάρει τα συστήματα σε όλα τα μέσα που κατέχει τα οποία είναι συμβατά με ΝΑΤΟϊκά συστήματα, αλλά και των όπλων που αναπτύσσει η τουρκική βιομηχανία. Με πρόσχημα δε την ένταση με την Ελλάδα, επικαλούμενος απειλή, μπορεί να ενεργοποιήσει τους S-400.\nΟι ΗΠΑ έχουν προς το παρόν αποκλείσει διμερή διαπραγμάτευση για το θέμα των ρωσικών πυραύλων, απορρίπτοντας και την πρόταση του φιλότουρκου Γ.Γ. του ΝΑΤΟ Στόλτενμπεργκ να γίνει κάτι τέτοιο υπό την αιγίδα της Συμμαχίας. Προ ημερών, ο Αμερικανός πρέσβης στην Άγκυρα Ντέιβιντ Σάτερφιλντ δήλωσε ότι οι κυρώσεις δεν θα αρθούν, εκτός εάν η Τουρκία παραιτηθεί από τους S-400. Αλλά ούτε κι αυτό φαίνεται εφικτό. Όπως δεν είναι εφικτό οι ΗΠΑ να σταματήσουν την αρωγή στους Κούρδους της Συρίας που αποδείχθηκαν οι καλύτεροι σύμμαχοι στην καταπολέμηση τους ISIS, ενώ η Άγκυρα συνεργαζόταν παρασκηνιακά μαζί του.\nΟ Ακάρ έχει στείλει επιστολή συγχαρητηρίων στον Αμερικανό ομόλογό του Λόιντ Οστιν για τον διορισμό του, αλλά –σύμφωνα με συνέντευξή του στην “Σαμπάχ”– δεν έχει λάβει ακόμη απάντηση. Εάν οι ΗΠΑ συνεχίσουν την υποστήριξή τους στο YPG, η Τουρκία μπορεί να πάρει τα πράγματα στα χέρια της «εάν είναι απαραίτητο», δήλωσε στην ίδια συνέντευξη, προσθέτοντας: «Αν θέλει ο Αλλάχ, τα πράγματα δεν θα φτάσουν εκεί».\nΑλλά τα πράγματα μάλλον θα φτάσουν εκεί, με την έννοια ότι το αμερικανοτουρκικό χάσμα δεν γεφυρώνεται. Ο Ακάρ ισχυρίζεται ότι η Άγκυρα προτείνει λογικές λύσεις, αλλά αυτή η τακτική δεν περνάει με τους Αμερικανούς. Το ενδεχόμενο ο Ερντογάν να υποχωρήσει πρέπει να αποκλειστεί όχι μόνο γιατί δεν είναι εύκολο να πετάξει στα σκουπίδια 2,5 δισ. αλλά κυρίως επειδή μία τέτοια υποχώρησή του θα ήταν καταλυτικό πλήγμα για το κύρος του εντός και εκτός Τουρκίας, καθώς και πλήγμα στη σχέση του με το Κρεμλίνο.\nΟι S-400, λοιπόν, κατά πάσα πιθανότητα θα παραμείνουν ενεργοποιημένοι, αν και προσωρινά είναι εγκατεστημένοι μακριά από το Αιγαίο, σε μία κοιλάδα κοντά στην Άγκυρα. Επειδή, όμως, μπορούν οποτεδήποτε να μετακινηθούν, η Ελλάδα οφείλει να επαγρυπνεί και να βρει λύση στο δύσκολο αυτό αμυντικό πρόβλημα.\nΕτικέτες S-300 S-400 Ακάρ αμερικανικές κυρώσεις Ευθύμιος Τσιλιόπουλος Κρήτη Κύπρος


Προγραμματισμένη διακοπή νερού (10-12-2013) στις οδούς Μεγ. Αλεξάνδρου, Βορείου Ηπείρου και στις περιοχές Πιάτσα Ροτόντα και Πλατείας Διαγόρα.\n09 Δεκεμβρίου 2013\tΑνακοινώσεις\nΣας ενημερώνουμε ότι λόγω προγραμματισμένων εργασιών στο δίκτυο ύδρευσης της Δ.Ε.Υ.Α. ΚΩ, η υπηρεσία θα προβεί σε διακοπή νερού στις 10/12/2013 ημέρα Τρίτη και ώρα 8.30 π.μ. έως 12.30 μ.μ. στις οδούς Μεγ. Αλεξάνδρου, Βορείου Ηπείρου και στις περιοχές Πιάτσα Ροτόντα και Πλατείας Διαγόρα.\nΠρογραμματισμένη διακοπή νερού (30-11-2013) στις περιοχές Αγία Μαρίνα και Κακό Πρινάρι.\n29 Νοεμβρίου 2013\tΑνακοινώσεις\nΣας ενημερώνουμε ότι λόγω εργασιών στο δίκτυο ύδρευσης της Δ.Ε.Υ.Α ΚΩ, η υπηρεσία θα προβεί σε διακοπή νερού στις 30/11/2013 ημέρα Σαββάτο και ώρα 9.00 π.μ έως 12.00 μ.μ στις περιοχές Αγία Μαρίνα και Κακό Πρινάρι.\nΠρογραμματισμένη διακοπή νερού στις 29-11-2013\n28 Νοεμβρίου 2013\tΑνακοινώσεις\nΣας ενημερώνουμε ότι λόγω προγραμματισμένων εργασιών στο δίκτυο ύδρευσης της Δ.Ε.Υ.Α. ΚΩ, η υπηρεσία θα προβεί σε διακοπή νερού στις 29/11/2013 ημέρα Παρασκευή και ώρα 08:30 π.μ. έως 14:30 μ.μ. από τη συμβολή των οδών Εθν. Αντιστάσεως και Πορφυρίου έως και όλη την περιοχή της Λάμπης.


Σημειώνοντας: Αθωώθηκαν 88 χρόνια μετά\nΕκρινε αθώους των κατηγοριών τούς άλλοτε πρωθυπουργούς της Ελλάδας Π. Πρωτοπαπαδάκη, Δ. Γούναρη, Ν. Στράτο, τους υπουργούς Γ. Μπαλτατζή και Ν. Θεοτόκη, καθώς και τον στρατηγό Γ. Χατζανέστη, 88 χρόνια µετά. Το Ζ’ Ποινικό Τµήµα του Αρείου Πάγου ειδικότερα, µε την υπ’ αριθµ. 1675/2010 απόφασή του, έκανε δεκτή κατά πλειοψηφία (3-2) την αίτηση του κ. Μιχ. Πρωτοπαπαδάκη, εγγονού του τότε πρωθυπουργού Πέτρου Πρωτοπαπαδάκη και έπαυσε οριστικά λόγω παραγραφής την ποινική δίωξη για εσχάτη προδοσία που οδήγησε τους Εξι στο εκτελεστικό απόσπασµα. Το Ανώτατο Δικαστήριο κατέληξε στην εν λόγω απόφαση αξιολογώντας ως βάσιµα τα στοιχεία που προσκόµισε στη Δικαιοσύνη ο κ. Πρωτοπαπαδάκης, τα οποία προέκυψαν µετά τη δίκη του 1922. Κατά την άποψη της µειοψηφίας ωστόσο, η αίτηση θα έπρεπε να απορριφθεί καθώς δεν υπάρχουν ούτε τα πρακτικά της δίκης, ούτε πολύ περισσότερο µάρτυρες εν ζωή ώστε να καταστεί δυνατή η επανεξέταση της υπόθεσης.\nΤα 185 προσφυγικά σωµατεία Ελλάδος ζήτησαν ειδικότερα από τον Αρειο Πάγο να µην ακυρώσει την απόφαση του Εκτακτου Στρατοδικείου που επέβαλε την ποινή του θανάτου στους άλλοτε πρωθυπουργούς της Ελλάδας Π. Πρωτοπαπαδάκη, Δ. Γούναρη, Ν. Στράτο, στους υπουργούς Γ. Μπαλτατζή και Ν. Θεοτόκη, καθώς και στον στρατηγό Γ. Χατζανέστη για την ατιµωτική κατηγορία της εσχάτης προδοσίας. Σηµειώνεται ότι οι Εξι εκτελέστηκαν στις 15 Νοεµβρίου 1922 στο Γουδή, αµέσως µετά την ολοκλήρωση της δίκης που άρχισε στις 31 Οκτωβρίου 1922 και ολοκληρώθηκε –µε συνοπτικές διαδικασίες σε 14 συνεδριάσεις. Η αίτηση του κ. Πρωτοπαπαδάκη µε την επίκληση νέων στοιχείων απασχόλησε ιδιαίτερα τον Αρειο Πάγο καθώς αποτέλεσε αντικείµενο τριών διαδικασιών. Την πρώτη φορά, η αίτηση έγινε δεκτή κατά πλειοψηφία από το Ζ’ Ποινικό Τµήµα του Αρείου Πάγου, αλλά λόγω της διαφοράς µόνο µίας ψήφου το Τµήµα παρέπεµψε την υπόθεση στην Ολοµέλεια του Ανωτάτου Δικαστηρίου.\nΗ Ολοµέλεια ωστόσο έκρινε ότι αυτή η µικρή διαφορά δεν συνιστά λόγο επανεξέτασης της αίτησης από το ανώτερο όργανο και ανέπεµψε την υπόθεση στο Ζ Τµήµα προκειµένου να κρίνει το ζήτηµα οριστικά και ουσιαστικά να αθωώσει µετά θάνατον τους Εξι, όπως και έγινε.\nΑµέσως µετά τη Μικρασιατική Καταστροφή είχαν εκτελεστεί τρεις πρωθυπουργοί, δύο υπουργοί και ένας στρατηγός\nΗ δήλωση παράστασης πολιτικής αγωγής εκ µέρους των 185 προσφυγικών σωµατείων όξυνε το κλίµα της τελευταίας διαδικασίας ενώπιον του Ποινικού Τµήµατος του Αρείου Πάγου, καθώς ο αντεισαγγελέας του Ανωτάτου Δικαστηρίου Ν. Τσάγγας αρνήθηκε να κάνει δεκτή την πολιτική αγωγή επικαλούµενος δικονοµικούς λόγους. Με παρέµβαση του εισαγγελέα του Αρείου Πάγου Ιω. Τέντε ωστόσο, τα προσφυγικά σωµατεία εκπροσωπήθηκαν. «Τα προσφυγικά σωµατεία άσκησαν πολιτική αγωγή για να υπερασπιστούν την ορθότητα της απόφασης Εκτακτου Επαναστατικού Στρατοδικείου Αθηνών ως προς την ενοχή των Εξι και όχι ως προς την ποινή, διότι τους θεωρούν υπεύθυνους για τη διαχείριση της ήττας που είχε ως αποτέλεσµα τον οριστικό ξεριζωµό 2 εκατοµµυρίων Ελλήνων από τη Μικρά Ασία, τον χαµό των περιουσιών τους και τη διακοπή της σχέσης τους µε τα πατρογονικά εδάφη», είχε υπογραµµίσει ο κ. Κατερινόπουλος στο πλαίσιο της διαδικασίας, τονίζοντας: «Τυχόν αθώωση των καταδικασθέντων συνιστά ευθεία προσβολή της συλλογικής µνήµης όλων των απογόνων των µικρασιατών προσφύγων και προσβάλλει βάναυσα την ιστορική τους µνήµη».\nΠηγή: Τα Νέα (21.10.2010).\nΑναρτήθηκε από Μ. Τερζάκη στις 9:00 π.μ.


Άνοδος στη Wall Street με κινεζικό «αέρα» - ΑΓΟΡΕΣ - XrimaOnline.gr\nΑΓΟΡΕΣ UPD 16:57 19/10/18, 16:55\nΜε θετικά πρόσημα ξεκίνησε την Παρασκευή το αμερικανικό χρηματιστήριο, με τις εξελίξεις από την Κίνα να δίνουν αισιοδοξία στου επενδυτές.\nΤο Πεκίνο ανακοίνωσε πως θα πάρει μια σειρά μέτρων προκειμένου να «ανοίξει» στις αγορές τη δεύτερη μεγαλύτερη οικονομία του κόσμου, έπειτα από τις ανακοινώσεις για το κινεζικό ΑΕΠ που κινήθηκαν κατώτερα από τις εκτιμήσεις των επενδυτών.\nΑκόμα, με ενδιαφέρον παρακολουθούνται και τα αποτελέσματα των εταιρικών αποτελεσμάτων που συνεχίζουν να βγαίνουν στη δημοσιότητα.\nΣτην κίνηση των δεικτών, ο Dow ενισχύεται 0,76% στις 25.570 μονάδες.\nΟ S&P 500 ανεβαίνει 0,82% στις 2.791 μονάδες.\nΟ Nasdaq κερδίζει 1,15% στις 7.571 μονάδες.


Α. Νεοφύτου: “Θα κερδίσουμε και την μάχη της οικονομίας” – Αγγελιαφόρος\n«Μέσα από τη μεγαλύτερη κρατική παρέμβαση από την εγκαθίδρυση της Δημοκρατίας η κυβέρνηση πήρε όλα τα απαραίτητα μέτρα για να στηρίξει τους Κύπριους πολίτες, τους εργαζόμενους, τους αυτοεργοδοτούμενους και τις επιχειρήσεις. Τώρα είναι η ώρα της ατομικής και της συλλογικής ευθύνης. Εμείς, έχουμε την αυτοπεποίθηση και είμαστε σίγουροι πως, όπως κερδίσαμε τη μάχη της υγείας, έτσι θα κερδίσουμε και τη μάχη της οικονομίας», ανέφερε σε δήλωση του ο πρόεδρος του ΔΗΣΥ, Αβέρωφ Νεοφύτου\n“Η κυβέρνηση έκανε το καθήκον της. Μέσα από τη μεγαλύτερη κρατική παρέμβαση από την ίδρυση της Κυπριακής Δημοκρατίας έδωσε όλα τα αναγκαία εργαλεία, πήρε όλα τα απαραίτητα μέτρα για να στηρίξει τους Κύπριους πολίτες, τους εργαζόμενους, τους αυτό-εργοδοτούμενους και τις επιχειρήσεις.\nΤώρα είναι η ώρα της ατομικής και της συλλογικής ευθύνης.\nΟ κάθε ένας και η κάθε μια, να εργαστούμε από το δικό μας μετερίζι για να πετύχουμε τον μεγάλο, εθνικό αλλά και συλλογικό στόχο.\nΕμείς έχουμε την αυτοπεποίθηση και είμαστε σίγουροι πως όπως κερδίσαμε τη μάχη της υγείας, έτσι θα κερδίσουμε και τη μάχη της οικονομίας.\nΠάντα στα δύσκολα, αποδεικνύουμε εμείς οι Κύπριοι πως έχουμε την αστείρευτη δύναμη να βγαίνουμε νικητές. Και θα βγούμε νικητές κι αυτή τη φορά”.\nΠραγματοποιήθηκε στα γραφεία της Κεντρικής Επιτροπής του ΑΚΕΛ συνάντηση αντιπροσωπείας του Κόμματος με τον Υπουργό Οικονομικών κ. Κωνσταντίνο Πετρίδη.\nΗ συνάντηση ζητήθηκε από το ΑΚΕΛ για να ενημερωθεί για τα οικονομικά μέτρα που ανακοίνωσε η κυβέρνηση. Στη συνάντηση έγινε συζήτηση, ανταλλάγησαν απόψεις και τέθηκαν διάφοροι προβληματισμοί. Η συνάντηση εντάσσεται στο πλαίσιο ενημέρωσης και μελέτης των μέτρων της κυβέρνησης από μέρους του ΑΚΕΛ προκειμένου να υπάρξει ολοκληρωμένη αξιολόγηση και εκτίμηση.\nΣτην αντιπροσωπεία του ΑΚΕΛ συμμετείχαν οι Γιώργος Λουκαΐδης, Στέφανος Στεφάνου, Άριστος Δαμιανού και Χάρης Πολυκάρπου.\n*Πριν από την συνάντηση ο εκπρόσωπος τύπου του ΑΚΕΛ , βουλευτής Στέφανος Στεφάνου, είχε δηλώσει ότι για το κόμμα βασικό κριτήριο αξιολόγησης των μέτρων είναι αν και κατά πόσον αυτά όντως μπορούν να προσφέρουν ουσιαστική στήριξη στους αυτοτελώς εργαζόμενους και τις ΜμΕ, οι οποίες αντιμετωπίζουν πρόβλημα επιβίωσης με την κρίση που προκάλεσε η πανδημία.


ΓΙΑ ΝΑ ΜΗ ΞΕΧΝΙΩΜΑΣΤΕ - DexiExtrem\nΑνώνυμος 8 Σεπτεμβρίου 2012 - 6:49 μ.μ.\nΔε κάνεις κανένα μα κανένα λάθος. Η διαπλοκή έχει κόκκινο χρώμα στην Ελλάδα. Αυτό που δε πήραν οι Κομμουνιστές με τα όπλα στον Συμμοριτοπόλεμο, δε σταμάτησαν ποτέ να το επιδιώκουν, απλά αποφάσισαν να το πάρουν με πιο ύπουλα μέσα... Χαμήλωσαν τα κεφάλια και αρχίσανε τις ρουφιάνικες μεθόδους τους στις οποίες είναι εξπέρ...\nΟι Συνταγματάρχες αντιλήφθηκαν τον κίνδυνο να πάρουν οι Κομμουνιστές την εξουσία και για αυτό έκαναν τη Χούντα. Όποιος ενδιαφέρεται ας δει τις πρώτες δηλώσεις του Παπαδόπουλου... Φυσικά σήμερα η πλύση εγκεφάλου είναι ολοκληρωτική από τα κόκκινα ΜΜΕ, και ενώ όλοι μιλάνε για Μακρονήσια και βασανιστήρια (αλήθεια πως επέζησαν άραγε όλοι αυτοί;), όλοι λένε για το Πολυτεχνείο που "έριξε" την Χούντα (τον Μαρκεζίνη έριξε που θα έκανε εκλογές και έφερε τον Ιωαννίδη...), και κανείς μα κανείς δεν αναφέρεται στα γεγονότα που οδήγησαν στη Χούντα...\nΉθελα να 'ξερα, τόσο λίγοι Έλληνες ενδιαφέρονται πραγματικά για να μάθουν την Ιστορία τους;\nΑνώνυμος 8 Σεπτεμβρίου 2012 - 7:09 μ.μ.\nΝα βλεπουν τα κοροιδα που ψηφιζουν συριζα και κκε οτι ο σοσιαλισμος υπαρχει μονο στα λογια του καθε πολιτικου απατεωνισκου-λαοπλανου\nποσες μερες πηγε φετος διακοπες ο τσιπρας και ποσες εσεις ρε κοροιδααααααα?\nΜηχανικός 8 Σεπτεμβρίου 2012 - 9:35 μ.μ.\nΠολύ καλά κάνεις και τα υπενθυμίζεις. Άσε που οι μικρότεροι δεν έχουν ιδέα για την προέλευση όλων αυτών των "λειτουργών" της δημοσιογραφίας!\nΑνώνυμος 8 Σεπτεμβρίου 2012 - 9:59 μ.μ.\nστο οποίο θα ήθελα να προσθέσω αυτά που έχω ακούσει,\nτα κατορθώματα του "αριστερού" Κοσκωτά,\nμε τις αγορές-κλεισίματα Βραδινής και Ακρόπολης στηρίγματα στο δεξιό χώρο.\nΑνώνυμος 9 Σεπτεμβρίου 2012 - 5:08 μ.μ.\nΕκπαιδευμένοι όλοι στο κόμμα των Rothschild. Δείτε τι έγραφε από παλιά ο Μπακούνιν για τον Μαρξ, τους κομμουνιστές και τους Rothschild...


Κωδικός Περιοχής 07054 / +497054 (Γερμανία)\nΚωδικός Περιοχής 07054 / +497054\nΚωδικός Περιοχής: 07054 (+497054)\nΠόλη ή Περιοχή: Wildberg Württ\nΤο πρόθεμα 07054 είναι ο κωδικός περιοχής για το Wildberg Württ. Και το Wildberg Württ βρίσκεται στη Γερμανία. Αν βρίσκεστε εκτός της Γερμανία και θέλετε να καλέσετε ένα άτομο στο Wildberg Württ, εκτός από τον κωδικό περιοχής, χρειάζεστε τον κωδικό χώρας που αντιστοιχεί στη χώρα που επιθυμείτε να καλέσετε. Ο κωδικός χώρας για τη Γερμανία είναι το +49, οπότε αν βρίσκεστε στην Ελλάδα και θέλετε να καλέσετε ένα άτομο στο Wildberg Württ, θα πρέπει να προσθέσετε στον αριθμό τηλεφώνου του εν λόγω ατόμου το +497054 ως πρόθεμα.\nΩς εναλλακτική λύση του +497054, το οποίο πρέπει να τοποθετήσετε μπροστά από τον αριθμό τηλεφώνου ενός ατόμου που βρίσκεται στο Wildberg Württ για να τον καλέσετε από την Ελλάδα, μπορείτε επίσης να χρησιμοποιήσετε το 00497054.


Αρχική Travel Tips Φαγητό στο αεροδρόμιο: Τι να προτιμάτε να τρώτε! Οι διατροφολόγοι απαντούν\nΔεν υπάρχει τίποτα πιο μονότονο από την αναμονή στο αεροδρόμιο. Ειδικά όταν έχετε κάποια πτήση με ανταπόκριση -για να μην πούμε για τις καθυστερήσεις- μπορεί να χρειαστεί να περάσετε πολλές ώρες περιμένοντας. Όση βόλτα και να κάνετε, όσους καφέδες και να πιείτε, ένα είναι σίγουρο: ότι κάποια στιγμή θα πεινάσετε. Είναι γεγονός ότι τα αεροδρόμια δεν είναι γνωστά για την υγιεινή κουζίνα που προσφέρουν στα εστιατόριά τους. Οι διατροφολόγοι δίνουν μερικές συμβουλές για το φαγητό στο αεροδρόμιο με το τι να προτιμάτε και τι να αποφεύγετε να τρώτε όταν βρίσκεστε εκεί.\n1. Πάρτε φαγητό από το σπίτι\nΑυτό είναι ίσως η καλύτερη και πιο οικονομική συμβουλή. Τι καλύτερο, για παράδειγμα, από το να έχετε φτιάξει ένα σπιτικό σάντουιτς με τα υλικά και το ψωμί της επιλογής σας; Στο αεροδρόμιο τα σάντουιτς και τα υπόλοιπα σνακ, εκτός από ακριβά, συνήθως είναι αμφιβόλου φρεσκάδας ή συσκευασμένα με πολλά συντηρητικά.\n2. Φάτε όπως θα τρώγατε στο σπίτι\nΑν μια Πέμπτη πρωί αυτό που θα τρώγατε είναι μια ομελέτα ή ένα γιαούρτι με δημητριακά, τότε γιατί να παραγγείλετε τάρτα με τον καφέ σας ή pancakes με σοκολάτα; Φυσικά, όταν ταξιδεύουμε είμαστε σε πιο χαλαρή διάθεση και είναι μια καλή ευκαιρία να ενδώσουμε ευκολότερα σε πειρασμούς. Αν πραγματικά θέλετε να φάτε κάτι τέτοιο, κάντε το, απλώς εξισορροπήστε το με κάποιο άλλο ελαφρύτερο γεύμα.\n3. Προτιμήστε την πρωτεΐνη\nΈνας από τους λόγους που κάνουμε κακή επιλογή όταν έρχεται η ώρα για φαγητό στο αεροδρόμιο, είναι ότι μπορεί να αισθανόμαστε στρες για το ταξίδι. Συχνά, π.χ. γεμίζουμε το δίσκο μας με παχυντικά φαγητά και γλυκά. Κάθε γεύμα πρέπει κανονικά να περιλαμβάνει ένα συνδυασμό φυτικών ινών, πρωτεΐνης και λίπους. Για παράδειγμα, επιλέξτε μια σαλάτα με αυγό, τυρί ή αβοκάντο. Όχι απλά θα έχετε φάει ένα τονωτικό και νόστιμο γεύμα, αλλά θα σας κρατήσει χορτάτους για πολλές ώρες και δε θα χρειάζεται να υποκύψετε σε εκείνο το σακουλάκι πατατάκια.\n4. Προμηθευτείτε σνακ για τις μεγάλες πτήσεις\nΑν δεν έχετε την ευκαιρία να φέρετε κάποιο σνακ από το σπίτι σας, στο αεροδρόμιο θα βρείτε πολλές επιλογές σε λογική τιμή. Προσοχή, όμως, δείτε ποια πράγματα πρέπει να αποφεύγετε να αγοράζετε στο αεροδρόμιο!\nΑν πρόκειται να κάνετε μια μεγάλη πτήση, το πιθανότερο είναι στο αεροπλάνο να σερβίρεται γεύμα. Είναι γεγονός ότι το φαγητό στο αεροπλάνο δεν είναι πάντα το νοστιμότερο ή το χορταστικότερο που μπορεί να φάει κανείς. Η καλύτερη επιλογή είναι να έχετε μαζί σας ξηρούς καρπούς -κατά προτίμηση ανάλατους, είτε από το αεροδρόμιο είτε από το σπίτι. Αν μπορέσετε να έχετε ετοιμάσει κάτι από το σπίτι σας, βάλτε σε ένα μικρό τάπερ ένα βραστό αυγό, και στικ από καρότο και αγγούρι. Τα κριτσίνια με τυρί είναι άλλη μια καλή και πολύ χορταστική επιλογή, το ίδιο και τα φρούτα. Αποφύγετε τις σοκολάτες και τα πολύ αλμυρά σνακ.\n5. Πιείτε υγρά και ξεκουραστείτε\nΤο σώμα μας συγχέει πολύ συχνά την αίσθηση της πείνας με αυτή της δίψας. Το ύψος προκαλεί αφυδάτωση στο σώμα και ένας χρυσός κανόνας όταν ταξιδεύουμε είναι να πίνουμε πολύ νερό. Πολλοί αποφεύγουν να το κάνουν γιατί σκέφτονται ότι θα πρέπει να πάνε στην τουαλέτα, ωστόσο ένα ποτήρι χυμό θα σας τονώσει και θα σας αφήσει αίσθηση κορεσμού για αρκετή ώρα. Επίσης, να έχετε μαζί σας πάντα ένα μπουκαλάκι νερό και να μην ξεχνάτε να πίνετε κάθε τόσο. Μια άλλη καλή συμβουλή είναι να ξεκουράζεστε, γιατί σύμφωνα με έρευνες, όταν το σώμα μας δεν κοιμάται επαρκώς, τείνουμε να καταναλώνουμε πολύ περισσότερες θερμίδες.\n9 πράγματα που πρέπει οπωσδήποτε να ξέρεις για το φαγητό στο αεροπλάνο!


ΒΡΙΣΚΕΣΤΕ: Αρχική»Ειδήσεις»Με το στέλεχος Δέλτα τα εμβόλια δεν είναι 100% αποτελεσματικά\nΓια τη διασπορά της παραλλαγής Δέλτα του κορωνoϊού μίλησε ο καθηγητής Πολιτικής της Υγείας, Ηλίας Μόσιαλος της Σχολής Οικονομικών και Πολιτικών Επιστημών του Λονδίνου (LSE), τονίζοντας ότι η μετάλλαξη Δέλτα είναι πιο μεταδοτική.\nΌπως χαρακτηριστικά είπε η μετάλλαξη Δέλτα δημιουργεί περισσότερα προβλήματα από όσα περίμεναν οι ειδικοί. «Είναι πολύ πιο μεταδοτική κατά 50-80% σε σύγκριση με τη μετάλλαξη Άλφα. Αν είχαμε μείνει με την αρχική μετάλλαξη τώρα δεν θα είχαμε προβλήματα.\nΤώρα θα εξαρτηθεί αν θα μείνουμε με τη Δέλτα ή θα έχουμε μια άλλη μια μετάλλαξη που θα είναι πιο επικίνδυνη» είπε χαρακτηριστικά ο κ. Μόσιαλος. Τόνισε δε ότι με το εν λόγω στέλεχος τα εμβόλια δεν είναι 100% αποτελεσματικά στην αποτροπή των νοσηλειών και της σοβαρής νόσησης.\n«Είναι κατά 92 με 96% αποτελεσματικά. Χάσαμε δηλαδή λίγο όσον αφορά στην αποτελεσματικότητα των εμβολίων. Επομένως δεν θέλουμε να δούμε μια νέα μετάλλαξη που θα είναι πιο μεταδοτική και να χάνουν τα εμβόλια πιο πολύ όσον αφορά στην αποτελεσματικότητά τους.\nΔεν φαίνεται όμως κάτι τέτοιο μέχρι στιγμής» πρόσθεσε ο Ηλίας Μόσιαλος. Σημείωσε δε ότι θα πρέπει να εντατικοποιηθούν οι εμβολιασμοί: «Δεν είμαστε ακόμα στα επιθυμητά επίπεδα ούτε θα είμαστε αν εμβολιαστούν ακόμα και όλα τα παιδιά.\nΆρα πρέπει να πάμε σε ποσοστά που υπερβαίνουν το 80%, στα οποία θα προστεθούν και τα ποσοστά όσων έχουν νοσήσει. Διαφορετικά θα νοσήσουν πολλοί περισσότεροι τους επόμενους τρεις, τέσσερις μήνες και θα φθάσουμε στο επιθυμητό τείχος ανοσίας αλλά δυστυχώς με αρκετές απώλειες κυρίως μεταξύ των ανεμβολίαστων».


*Του Αλέξανδρου Διαμαντόπουλου\nΣήμερα κλείνει ένας υπέροχος προεκλογικός αγώνας που δώσαμε όλοι μαζί για το καλό του τόπου μας, το καλό του δήμου Δέλτα. Και είμαστε όλοι μας πολύ περήφανοι για αυτόν τον αγώνα. Μαζί με τη νέα γενιά του τόπου έχουμε ξεκινήσει ήδη εδώ και μήνες κάτι μεγάλο που θα αλλάξει την περιοχή όπου ζούμε και μεγαλώνουμε τα παιδιά μας.\nΔεν θα σταματήσω να το λέω. Ο τόπος μου ήταν και είναι πάντα η προτεραιότητά μου. Και είμαστε βέβαιοι ότι, μετά και την επόμενη Κυριακή, η φωνή, οι αγωνίες και οι ελπίδες χιλιάδων ανθρώπων θα ενωθούν με τις δικές μας. Και θα αναζητήσουν μια καλύτερη ζωή στο δήμο Δέλτα.\nΟ ξεκάθαρος λόγος μας και η κρυστάλλινη στάση μας όλους αυτούς τους μήνες έχει κερδίσει τους πολίτες. Οι προηγούμενοι δήμαρχοι δεν είναι σε θέση να υπερασπιστούν το έργο τους. Απογοήτευσαν. Ως πότε ο δήμος Δέλτα θα χάνει χρόνια; Πολύτιμα χρόνια και σπουδαίες αναπτυξιακές ευκαιρίες;\nΠρέπει να πούμε ένα φτάνει πια. Ως εδώ! Και θα το πούμε με τον πιο ηχηρό τρόπο. Στην κάλπη της Κυριακής. Εκεί που το ψηφοδέλτιο του συνδυασμού μας θα συμβολίζει την ανάπτυξη. Θα συμβολίζει την αλλαγή. Θα συμβολίζει την ολική ανατροπή.\nΈχουμε όραμα! Έχουμε πείσμα! Πιστεύω μας είναι ότι αυτός ο τόπος όχι μόνο μπορεί να θρέψει τα παιδιά του αλλά και να γίνει σπουδαίος. Έχουμε όραμα, έχουμε θέληση, έχουμε και πείσμα.\nΚάθε ψήφος στον ΔΗΜΟ ΜΑΣ, θα είναι μια υπογραφή στο ΣΥΜΒΟΛΑΙΟ που έχουμε δεσμευτεί να υπογράψουμε την επομένη των εκλογών.\n-Να εργαστούμε με όλη μας την ψυχή\n- Να εργαστούμε σκληρά.\n- Για τον τόπο που αγαπάμε\n- Για μια καλύτερη ζωή στο δήμο Δέλτα\nΔουλειά - Δουλειά – Δουλειά! Οφείλουμε να εργαστούμε σκληρά, με αυταπάρνηση και ανιδιοτέλεια για να πάμε τον δήμο Δέλτα μπροστά. Δουλειά δουλειά – δουλειά! Αυτό πρέπει να είναι το σύνθημά μας. Ο τρόπος μας, για να αλλάξουμε αυτόν τον τόπο.\nΝα τολμήσουμε!!!!! Να τολμήσουμε οι πολίτες, να επιλέξουμε νέους ανθρώπους που θέλουν να χτίσουν τον τόπο τους ξανά από την αρχή. Όπως τον ονειρεύονται για τα παιδιά τους.\nΑπέδειξα μέσα από την επαγγελματική μου σταδιοδρομία ότι όταν θέλεις κάτι και βάζεις στόχο γίνεται. Στον Εκπαιδευτικό Οργανισμό ΑΚΜΩΝ καταφέραμε με σκληρή δουλειά να πρωτοπορήσουμε και να γίνουμε πρότυπο για τον κλάδο. Το ίδιο θα επιδιώξω να καταφέρω και στον τόπο μου. Για μια καλύτερη ζωή στο δήμο Δέλτα.\n*Ο Αλέξανδρος Διαμαντόπουλους είναι υποψήφιος δήμαρχος Δέλτα και επικεφαλής του συνδυασμού «Ο Δήμος Μας»


Παρουσίαση στο Επιμελητήριο Λασιθίου της Υπηρεσίας σύνθεσης πλάνου επίσκεψης στον Άγιο Νικόλαο - Ανατολή\nΑρχική_Τοπικά νέαΆγιος ΝικόλαοςΠαρουσίαση στο Επιμελητήριο Λασιθίου της Υπηρεσίας σύνθεσης πλάνου επίσκεψης στον Άγιο Νικόλαο\nΤην Παρασκευή 29/10/2021, και ώρα 11:00, στο Εμπορικό Επιμελητήριο Λασιθίου, θα πραγματοποιηθεί παρουσίαση του έργου: «Visit Planner: Ολοκληρωμένη Υπηρεσία Ενημέρωσης και Σχεδιασμού Περιήγησης και Δραστηριοτήτων για Τουρισμό Κρουαζιέρας βασισμένη σε Υβριδικά Συστήματα Σύστασης Πληροφορίας».\nΑντικείμενο του έργου είναι η ανάπτυξη μιας πλατφόρμας ολοκληρωμένων τουριστικών υπηρεσιών με σκοπό την καλύτερη εμπειρία των επισκεπτών του Αγίου Νικολάου. Το έργο έχει σκοπό να προσφέρει στον επισκέπτη την δυνατότητα αυτόματης σύνθεσης πλάνου επίσκεψης της πόλης, βασισμένο στις προσωπικές προτιμήσεις του επισκέπτη για μια ικανοποιητική εμπειρία στον διαθέσιμο χρόνο τους.\nΣυνεργαζόμενοι φορείς: Ελληνικό Μεσογειακό Πανεπιστήμιο, Πολυτεχνείο Κρήτης, Netmechanics Ε.Π.Ε. Ηράκλειο, Κρήτης, Πολιτιστικός Αθλητικός Οργανισμός Δήμου Αγίου Νικολάου. Με την Υποστήριξη του Εμπορικού Επιμελητηρίου Λασιθίου.\nΠροηγούμενο άρθροΣτο μνήμα που είχε ταφεί και ο πατέρας της Γεώργιος Γεννηματάς θα ενταφιαστεί η σορός της Φώφης Γεννηματά\nΕπόμενο άρθροΠήρε άδεια από τις φυλακές Χανίων και δεν επέστρεψε


Προγνωστικά 09/10/2021: Παιχνίδια 4ου ομίλου και άλλα...\nΠρογνωστικά 09/10/2021: Παιχνίδια 4ου ομίλου και άλλα…\nSTOIXIMA365 - Uncategorized - Προγνωστικά 09/10/2021: Παιχνίδια 4ου ομίλου και άλλα…\nΦΚ ΑΪΝΤΧΟΦΕΝ – ΟΣ: Αγώνας για την 10η στροφή της δεύτερης κατηγορίας της Ολλανδίας. Η γηπεδούχος κατέχει την 10 θέση της κατηγορίας με 4 νίκες, 1 ισοπαλία και 4 ήττες. Η Αϊντχόφεν εντός έδρας έχει το εκπληκτικό 3 νίκες και 1 ισοπαλία. Από την άλλη η Ος βρίσκεται στην 16η θέση με 3 νίκες, 1 ισοπαλία και 5 ήττες. Η δυναμική που παίρνει η Αϊντχόφεν στα εντός έδρας αγώνες θα είναι το κίνητρο για να υποστηρίξουμε την νίκη της γηπεδούχου ομάδας. Άσος στο 2.00 στην Winmasters.\nΙΠΣΟΥΙΤΣ – ΣΡΙΟΥΣΜΠΕΡΙ: Κακό ξεκίνημα και για τις δύο ομάδες. Η Ίπσουιτς κατέχει την 19η θέση με 2 μόλις νίκες, 4 ισοπαλίες και 4 ήττες και η Σρίουσμπερι την 23ή θέση με 2 νίκες 2 ισοπαλίες και 7 ήττες. Mεσοβδόμαδα σε αγώνα για το Λιγκ Τρόφι κατάφεραν και οι δύο ομάδες να υπερισχύσουν των αντιπάλων τους έχοντας μάλιστα πολλές αλλαγές. Στον προηγούμενο αγώνα για το πρωτάθλημα ηττήθηκαν και δύο με σκορ 2-1, η Ίπσουιτς από την Ακρινγκτον και η Σρίουσμπερι από την Μπόλτον. Ομάδες με αμυντικά κενά εύκολο το Goal Goal στο 1,95 στην Parimatch. Εμφανές η ανωτερότητα της γηπεδούχου πάμε και με ένα ακριβές σκορ 2-1 που το βρίσκουμε στο 9,00 στην Fonbet.\nΚΑΖΑΚΣΤΑΝ – ΒΟΣΝΙΑ-ΕΡΖΕΓΟΒΙΝΗ: Παιχνίδι μεταξύ των ουραγών του 4ου ομίλου αφού οι 2 ομάδες έχουν από 3 βαθμούς. Καμία από τις 2 ομάδες δεν έχει πετύχει νίκη αφού έχουν από 3 ισοπαλίες. Αδιάφορες αλλά και με ασταθείς άμυνες οι 2 ομάδες που μας βάζουν στο τρυπάκι να σκεφτούμε το αμφίσκορο σημείο ακόμη και αν επιθετικά δεν έχουν δείξει τα καλύτερα. Το goal goal λοιπόν στην Meridianbet πληρώνει με 1,95.\nΦΙΝΛΑΝΔΙΑ – ΟΥΚΡΑΝΙΑ: Παιχνίδι για τη δεύτερη θέση του 4ου ομίλου. Η γηπεδούχος Φιλανδία που έχει 5 βαθμούς και βρίσκεται στην 3η θέση φιλοξενεί την 2η Ουκρανία που έχει επίσης 5 βαθμούς αλλά καλύτερο συντελεστή τερμάτων (1 γκολ) . Η γηπεδούχος ομάδα έχει μέχρι στιγμής 1 νίκη και 2 ισοπαλίες ενώ οι Ουκρανία είναι αήττητη χωρίς όμως να έχει κερδίσει ούτε ένα παιχνίδι έχοντας 5 ισοπαλίες! Στα των τερμάτων τώρα Η Φιλανδία πετυχαίνει και δέχεται σε μέσω όρο 1 γκολ ανά παιχνίδι ενώ η Ουκρανία πετυχαίνει 1 και δέχεται 1.7 τέρματα ανά παιχνίδι. Αναμένουμε τις 2 ομάδες να κυνηγήσουν τη νίκη που θα κάνει τη διαφορά για τη 2η θέση και ότι θα δούμε γκολ και από τις 2 πλευρές. Μπορείτε να βρείτε τοgoal goal στην Meridianbet σε απόδοση 2.04\nΦΟΡΕΣΤ ΓΚΡΙΝ – ΣΟΥΙΝΤΟΝ: Ένα πολύ καλό παιχνίδι μεταξύ δυο πολύ κάλων ομάδων . Η Φορεστ Γκριν με τρεις νίκες και δυο ισοπαλίες στα τελευταία πέντε παιχνίδια. Από την άλλη πλευρά η Σουιντον έχοντας καλή ψυχολογία μετρά την νίκη επί της Μπρίστολ Ροβερς πάει για ένα θετικό αποτέλεσμα στον αγώνα έχοντας μια νίκη μια ήττα και τρεις ισοπαλίες στα τελευταία πέντε παιχνίδια. Πιστεύουμε θα έχουμε ένα παιχνίδι που οι δυο ομάδες θα προσέξουν πολύ την αμυντική τους λειτουργία ιδιαίτερα στο πρώτο ημίχρονο για αυτό ένα πολύ καλό σημείο είναι το αποτέλεσμα ημίχρονου ακριβές σκορ 0-0 και τελικό αποτέλεσμα την νίκη της Φορεστ Γκριν σε απόδοση 5,01 με το Bet Builder στην Meridianbet\nΑΛΜΕΡΙΑ – ΛΑΣ ΠΑΛΜΑΣ: Σε εξαιρετική κατάσταση η Αλμερια μέχρι στιγμής στην εφετινή σεζόν, είναι πρώτη με έξι νίκες και δυο ήττες θέλει μόνο την νίκη στο σημερινό αγώνα για να συνεχίσει. Από την άλλη πλευρά η Λάς Παλμας στην 7η θέση με νίκες στα τελευταία δυο παιχνίδια θέλει να συνεχίσει και αυτή τις καλές εμφανίσεις και τις νίκες. Πιστεύουμε θα έχουμε ένα πολύ καλό παιχνίδι αλλά η ανωτερότητα της Αλμερια είναι εμφανής. Ένα πολύ καλό σημείο βασισμένο στα στατιστικά των δυο ομάδων είναι το ΗΤ FT Χ-1 σε απόδοση 4.80 στην Meridianbet\nΙΠΣΟΥΙΤΣ – ΣΡΙΟΥΣΜΠΕΡΙ Ακριβές σκορ 2-1 9,00 WIN\nΦΟΡΕΣΤ ΓΚΡΙΝ – ΣΟΥΙΝΤΟΝ HT Correct Score:0-0 & FT:1 5,01 LOST\nΑΛΜΕΡΙΑ – ΛΑΣ ΠΑΛΜΑΣ ΗΤ FT Χ-1 4,80 LOST\nΦΚ ΑΪΝΤΧΟΦΕΝ – ΟΣ\nΙΠΣΟΥΙΤΣ – ΣΡΙΟΥΣΜΠΕΡΙ Άσος\nGoal Goal 2,00\n1,95 3,90 WIN\nΚΑΖΑΚΣΤΑΝ – ΒΟΣΝΙΑ\nΦΙΝΛΑΝΔΙΑ – ΟΥΚΡΑΝΙΑ Goal Goal\nGoal Goal 1,95\nΦΟΡΕΣΤ ΓΚΡΙΝ – ΣΟΥΙΝΤΟΝ\nΑΛΜΕΡΙΑ – ΛΑΣ ΠΑΛΜΑΣ HT Correct Score:0-0 & FT:1\nΗΤ FT Χ-1 5,01\n4,80 24,04 LOST\nΔείτε εδώ όλα τα προγνωστικά της σελίδας μας μαζί με το σημερινό Προγνωστικά 09/10/2021


ΤΡΙΒΩΝΙΟ: Μαΐου 2016\nΜετά από λίγο διάστημα, κάποια ημέρα ενώ ησύχαζε στον Μονοξυλίτη, έγινε φοβερή θαλασσοταραχή. Σκέφθηκε την επομένη να κατέβει στην θάλασσα να μαζέψει ξύλα που θα είχε βγάλει η θάλασσα για την φωτιά, αλλά και μήπως κάποιος είχε ανάγκη από την βοήθειά του.\nΕνώ συνέλεγε τα εκβρασθέντα ξύλα, είδε μία ανθρώπινη σκιά καθισμένη σ΄ ένα βράχο. Αμέσως σκέφτηκε ότι είναι κάποιος περαστικός ή ναυαγός που σώθηκε και έτρεξε να βοηθήσει. Όταν πλησίασε, βλέπει έκπληκτος μια μοναχή καθισμένη στο βράχο να κρατά βιβλίο ανοικτό και γραφίδα. Έκπληκτος και με απορία την ερωτά :\n- Τί θες εδώ εσύ Κυρά μου ; Θέλεις καμία βοήθεια ;\nΤου απαντά η φαινομένη μοναχή :\n- Όχι, δεν θέλω βοήθεια. Εγώ είμαι η Κυρά του τόπου και αυτή την δουλειά κάνω από την μία άκρη του Αγίου Όρους έως την άλλη.\n- Και τί είναι, Κυρά μου, το βιβλίο αυτό που κρατάς ;\n- Το βιβλίο είναι εισόδου, εξόδου και παραμονής των Πατέρων του Αγίου Όρους. Αλλά και σ΄ αυτό το βιβλίο που βλέπεις, είναι γραμμένα τα ονόματα αυτών που παραμένουν και τελειώνουν στο Άγιον Όρος, και αυτά είναι γραμμένα στο βιβλίο της ζωής.\nΜετά την στιχομυθία και αφού η φαινόμενη μοναχή δεν ήθελε βοήθεια, ο παπα - Ανδρέας (Ηγούμενος - Αγιοπαυλίτης (+)) ανηφόρισε προς το μετόχι. Το απόγευμα πήγε στον ναό να διαβάσει τον Εσπερινό, και όταν αντίκρισε την εικόνα της Θεοτόκου στο τέμπλο κάτι μέσα του συνέβη και άρχισε να αισθάνεται χαρά και αγαλλίαση σκεπτόμενο τη μοναχή με τα βιβλία. Είδε το καντήλι της να κουνιέται από μόνο του και κατέβηκε γρήγορα μήπως προλάβει την μοναχή, για την οποία τώρα άνοιξε ο νους του και βεβαιώθηκε ότι ήταν η Παναγία. Όμως δεν την βρήκε όπως υπολόγιζε και μία λύπη κατέλαβε την ψυχήν του. Σκεφτόταν ότι για τις αμαρτίες του δεν αξιώθηκε να την ξαναδεί, και τότε πλησιάζοντας στον βράχο που ήταν καθισμένη, αισθάνθηκε ευωδία ουράνια να πλημμυρίζει όλο τον τόπο. Έτσι επιβεβαίωσε την παρουσία της η Παναγία και τον πληροφόρησε ότι αυτή ήταν με την οποία συνομίλησε πρόσωπο προς πρόσωπο.\nΠΗΓΗ : ΑΠΟ ΤΗΝ ΑΣΚΗΤΙΚΗ ΚΑΙ ΗΣΥΧΑΣΤΙΚΗ ΑΓΙΟΡΕΙΤΙΚΗ ΠΑΡΑΔΟΣΗ, ΙΕΡΟΝ ΗΣΥΧΑΣΤΗΡΙΟΝ ΑΓΙΟΣ "ΙΩΑΝΝΗΣ Ο ΠΡΟΔΡΟΜΟΣ" ΜΕΤΑΜΟΡΦΩΣΗ ΧΑΛΚΙΔΙΚΗΣ, ΑΓΙΟΝ ΟΡΟΣ 2011, σ. 212 κ.ε.\nΠΡΟΦΗΤΙΚΕΣ ΕΠΙΣΗΜΑΝΣΕΙΣ ΤΟΥ ΕΘΝΕΓΕΡΤΗ ΑΡΧΙΕΠΙΣΚΟΠΟΥ ΑΘΗΝΩΝ ΚΑΙ ΠΑΣΗΣ ΕΛΛΑΔΟΣ ΜΑΚΑΡΙΣΤΟΥ κ.κ ΧΡΙΣΤΟΔΟΥΛΟΥ ΣΤΟΝ ΕΠΙΒΑΤΗΡΙΟ ΤΟΥ ΛΟΓΟ (9/5/1998)\nΑπό σήμερα και έως το 2004 μ.Χ. η χώρα μας θα γνωρίσει θεαματικές αλλαγές. Οι πόλεις και τα χωριά, οι μεταφορές και οι επικοινωνίες, το νόμισμα και η ανάπτυξη, η υποδομή και η εκπαίδευση, οι νοοτροπίες και οι συμπεριφορές θα αλλάζουν ριζικά. Τα αυτονόητα υποχωρούν, δεν ισχύουν πια. Όμως το έθνος πρέπει να ζήσει. Μέσα στον συνεχώς μεταβαλλόμενο τούτο κόσμο το πρόβλημα της ιστορική; διάρκειας του Ελληνισμού προβάλει απειλητικό και αγωνιώδες. Στην ιστορική του διαδρομή το έθνος μας από νωρίς συνταυτίσθηκε με την Ορθοδοξία και έμεινε μέχρι σήμερα μ΄ αυτήν στενά συνυφασμένο. Η έννοια του Γένους αναδύθηκε μέσα από την υπόδουλη Πατρίδα, την κοινή ορθόδοξη πίστη και την κοινή ελληνική μας γλώσσα. Και σήμερα ακόμη έννοιες όπως ομογενής και ομογένεια δεν νοούνται έξω από την ορθόδοξη Εκκλησία. Είναι άραγε τυχαίο το ότι η γλώσσα του Ευαγγελίου "έβαψε" κατά τους λόγους του Κοραή, την ελληνική γλώσσα ; Και ποιός μπορεί να πείσει τον απλό Έλληνα ότι η πίστη του στον Χριστό χωριζεται από την ταυτότητά του ως Έλληνα ; [...............] Η ιστορική ωστόσο αλήθεια μαρτυρεί ότι θεμελιώδης παράγοντας ενότητας του λαού μας είναι η Ορθοδοξία. Η Ορθοδοξία, νοούμενη όχι μόνο ως μέγεθος πνευματικό και θείο για τις ψυχές, αλλά και ως δημιουργός πολιτισμού με οικουμενικές διαστάσεις, που νοηματοδοτεί τη ζωή και αξιολογεί τους διαχρονικούς στόχους του λαού μας. Για την Ελλάδα, χθες και σήμερα, η Ορθοδοξία είναι όρος επιβίωσης και κεντρικός άξονας πολιτισμικής και κοινωνικής συνοχής. Αυτό είναι μια ιστορική πραγματικότητα, που ο λαός μας συνειδητά αποδέχεται. Η Εκκλησία διέσωσε το Γένος ως πνευματικότητα και όχι ως ιδεολογία. Αυτό το αναγνωρίζουν και οι μη ορθόδοξοι άλλωστε.\nΈτσι κάθε απόπειρα αποσύνδεσης Ορθοδοξίας και Ελληνισμού συνιστά απειλή για την ενότητα του έθνους. Και είναι καθήον όλων μας να ενισχύσουμε και όχι να χαλαρώσουμε τους δεσμούς που μας συνδέουν με την Ορθοδοξία, να χρησιμοποιήσουμε το κριτήριο της αυτοσυντήρησης για να αξιολογήσουμε την ανάγκη να αναχαιτίσουμε, όσο είναι καιρός, τη σταδιακή υπονόμευση της ιστορικής μας αυτοσυνειδησίας, υπερασπιζόμενοι κατά αλήθειαν όχι μόνο την εκκλησιαστική Ορθοδοξία, αλλά και το πολιτιστικό θεμέλιο της εθνικής ενότητας και ομοψυχίας. Θέματα όπως η γλώσσα μας, η διδαχή του μαθήματος των Θρησκευτικών στα σχολεία, η καθοδήγηση της νεολαίας μας, η συγκρότηση της παραδοσιακής μας οικογένειας, η εξασφάλιση πρόσβασης των νέων μας προς τα ιδεώδη του Ελληνισμού και της Ορθοδοξίας, όλα αυτά αποτελούν βασικές προϋποθέσεις για την επιβίωσή μας. Και όπως είναι αδιανόητο να τελειώνει ένα ελληνόπουλο την εγκύκλιο εκπαίδευση του χωρίς να μαθαίνει ποιά μεταφυσική γέννησε τον Παρθενώνα και την αρχαία αθηναϊκή δημοκρατία, έτσι είναι το ίδιο αδιανόητο το να αγνοεί ποια θεολογία ύψωσε την Αγία Σοφία και γέννησε τη ποίηση, τη βυζαντινή εικόνα, τη λατρευτική δραματουργία της ορθόδοξης λατρείας, που προκαλούν τον παγκόσμιο θαυμασμό. Είναι καιρός να αντιληφθούμε όλοι πως η Ορθοδοξία δεν είναι υπόθεση με την οποία ασχολούνται μόνο οι θρησκευόμενοι Έλληνες, που δεν είναι λίγοι, αλλά και καθένας που οραματίζεται τη ζωή του ασφαλισμένη μέσα στην προστατευτική αγκάλη της. "Για να μη καταντήσουμε οι Έλληνες ολότελα ξεγυμνωμένοι και παρατρεχάμενοι του ενός και του αλλουνού μέσα στο σημερινό αδυσώπητο κόσμο" (Ζήσιμος Λορεντζάτος, "Διόσκουροι"). [...............]\nΑναρτήθηκε από ΤΑΛΑΣ στις 9:04 μ.μ. Δεν υπάρχουν σχόλια:


Ψεύτες και συκοφάντες; Δικαίωμά τους, αλλά θα κριθούν! – Ενωτική Αγωνιστική Εκ-κίνηση\nΑΔΕΔΥ, ΕΑΕΚ, Ενωτικη Αγωνιστικη Εκ-κινηση\nΜε ανακοίνωσή της η πλειοψηφία της Ε.Ε. της ΠΟΕ ΥΠΠΟ (δηλ. ΔΗΣΥΠ και ΔΑΚΕ), χωρίς μάλιστα αυτή να έχει διαβουλευθεί προηγουμένως με τα υπόλοιπα μέλη της Ε. Ε. της ΠΟΕ ΥΠΠΟ, δηλώνει την αντίθεσή της σε δελτίο τύπου που εκδόθηκε από την Ε.Ε. της ΑΔΕΔΥ σχετικά με το θέμα της αναστολής σύμβασης εργασίας δύο εργαζομένων του ΤΑΥΠΥΠΠΟ μέχρι 20-12-2020 με απόφαση του εκκαθαριστή του φορέα. Είναι προφανές δικαίωμα κάθε συνδικαλιστικής παράταξης να συμπαρατάσσεται ή να αντιτίθεται σε κυβερνητικές πολιτικές που πλήττουν εργασιακά δικαιώματα και στέλνουν εργαζόμενους στον καιάδα της ανεργίας. Εξάλλου όλοι κρινόμαστε με βάση τις θέσεις και τις αποφάσεις που παίρνουμε πάνω σε συγκεκριμένα ζητήματα. Δεν αποτελεί όμως δικαίωμα κανενός, αντίθετα μας γυρίζει πολύ πίσω σε σκοτεινούς χρόνους, να παραχαράσσει την αλήθεια, να στοχοποιεί συνδικαλιστές μe απαράδεκτους χαρακτηρισμούς, να εκφέρει απειλές περί «παραδειγματικής φυσικής(!) και ηθικής τιμωρίας των λασπολόγων».\nΓια την αποκατάσταση της αλήθειας. Το επίμαχο ψήφισμα κατατέθηκε από την ΕΑΕΚ στο τελευταίο Γενικό Συμβούλιο και όπως είναι πάγια τακτική παραπέμφθηκε μαζί με άλλα ψηφίσματα για ψήφιση και έγκριση από την Ε.Ε. Τελικά εγκρίθηκε με την ψήφο τεσσάρων παρατάξεων (δεν συμφώνησαν ΔΗΣΥΠ και ΔΑΚΕ) και δημοσιεύθηκε στην συνέχεια στον ιστότοπο της ΑΔΕΔΥ. Προφανώς δεν υπερψήφισαν μόνο «γκρουπούσκουλα» όπως αυτάρεσκα και ψευδώς αναφέρεται στην ανακοίνωση της ΠΟΕ ΥΠΠΟ. Επισημαίνουμε βέβαια το γεγονός, ότι κάθε παράταξη μπορεί, όπως ζητά η ΔΗΣΥΠ στο ΥΠΠΟΑ στην ίδια ανακοίνωση, να επανατοποθετηθεί και φυσικά θα κριθεί από τους συναδέλφους για την στάση της.\nΤελικά φαίνεται, ότι κάποια κέντρα και παράκεντρα εξουσίας μέσα στο ΥΠΠΟΑ ενοχλήθηκαν από την διατύπωση συγκεκριμένων αιτημάτων στο εν λόγω ψήφισμα όπως η ανάκληση των απολύσεων, η καταβολή των δεδουλευμένων στους εργαζόμενους του ΤΑΥΠΥΠΠΟ, η κατάταξή τους σε προσωποπαγείς θέσεις Ιδιωτικού Δικαίου Αορίστου Χρόνου όπως προβλέπει εξάλλου και ο σχετικός νόμος. Προτίμησαν λοιπόν αυτά τα γνωστά κέντρα και παράκεντρα σε τρεις! σελίδες να στοχοποιήσουν με απαράδεκτες μεθόδους γενικό σύμβουλο μέλος της παράταξής μας, ως εμπνευστή και υποκινητή «σκοτεινών» διαδικασιών που σκοπό έχουν να βλάψουν το συνδικαλιστικό κίνημα. Όμως δυστυχώς το ίδιο το κείμενο τους, τους διαψεύδει. Ενώ επιδίδονται σε κρεσέντο απειλών, ψευδών και συκοφαντιών σε τρεις σελίδες δεν βρίσκουν το σθένος να γράψουν δύο λέξεις για το επίδικο. Συμφωνούν ή όχι με τα απολύσεις; Γιατί ως πλειοψηφούσα παράταξη στην ΠΟΕ ΥΠΠΟ δεν έβγαλαν ούτε μια χλιαρή έστω ανακοίνωση συμπαράστασης τόσο για τους συναδέλφους τους που έμειναν απλήρωτοι όσο και γι’ αυτούς – κανείς δεν ξέρει αν θα ακολουθήσουν κι άλλοι – που είναι ήμερα εκτός εργασίας εξαιτίας μιας αυθαίρετης απόφαση του εκκαθαριστή του φορέα; Θα προβούν έστω και τώρα σε κάποια ενέργεια για να διορθωθεί η αδικία και θα υπερασπιστούν τους συναδέλφους; Αντίθετα προτιμούν την προσωπική επίθεση σε μέλος της παράταξης μας για να θολώσουν τα νερά, να αποπροσανατολίσουν και να απομακρύνουν τις βαρύτατες ευθύνες που έχουν για την σημερινή κατάσταση στον φορέα και στο συνδικαλιστικό κίνημα στο ΥΠΠΟΑ.\nΠροηγούμενο Previous post: Πανελλήνια Ομοσπονδία Πενταετούς Υποχρέωσης & Συμβασιούχων Πυροσβεστών – Συγκέντρωση διαμαρτυρίας στις 30 Ιουλίου\nΕπόμενη Next post: ΕΜΕΙΣ/ΑΡΚΙ ΓΣΕΕ: Συμπαράσταση στον δίκαιο αγώνα των τεχνικών του OPEN TV & ALPHA


«Οι Πορτογάλοι θα λάτρευαν τη Θεσσαλονίκη… αν την ήξεραν» (δείτε φωτογραφίες) - Omorfa Taxidia\nΑρχική » Ειδήσεις » Ταξιδιωτικά γραφεία » «Οι Πορτογάλοι θα λάτρευαν τη Θεσσαλονίκη… αν την ήξεραν» (δείτε φωτογραφίες)\nOmorfa Τaxidia – αποστολή\nΙδιαίτερα ενεργή η Πρεσβεία της Πορτογαλίας στην Ελλάδα για την προώθηση της χώρας σε κάθε της εκδοχή (επιχειρηματικά, τουριστικά, πολιτιστικά κλπ), κάλεσε δημοσιογράφους για να συζητήσουν θέματα που έχουν να κάνουν με την αμφίδρομη αύξηση του τουριστικού ρεύματος ανάμεσα στις δυο χώρες. Η συνάντηση έγινε με την συνεργασία του τουριστικού γραφείου Kyklos travel, που εδώ και αρκετές δεκαετίες δραστηριοποιείται με τον τουρισμό από και προς την Πορτογαλία.\nΤο γεύμα εργασίας πραγματοποιήθηκε στην πρεσβευτική κατοικία στο Κολωνάκι, εντυπωσιακά εξοπλισμένη και διακομισμένη από 24 εταιρείες της Πορτογαλίας που ασχολούνται με την παραγωγή επίπλων και ειδών διακόσμησης.\nΗ δραστήρια και χαρισματική πρέσβειρα της Πορτογαλίας Helena Paiva και ο εμπορικός ακόλουθος Λοράντ Αρμάος, εκτός από τους δημοσιογράφους υποδέχθηκαν τον Αλέξανδρο Βυζαντιάδη ιδιοκτήτη του Kyklos Travel, τον Στέφανο Χατζημανώλη του Silver Holidays που εκπροσωπεί το Kyklos Travel στη Βόρεια Ελλάδα σε θέματα πωλήσεων και ανάπτυξης, την υπεύθυνη πωλήσεων της Sky Express Άννα Κατσανέβα και τον Μιχάλη Φλεριανό της εταιρείας Gold Star εκπρόσωπο πωλήσεων του εθνικού αερομεταφορέα της Πορτογαλίας, της TAP, στην Ελλάδα. Υπάρχει σοβαρό ενδεχόμενο, τον επόμενο χρόνο η TAP να ξεκινήσει και πάλι τις απευθείας πτήσεις της μεταξύ Λισαβώνας και Αθήνας.\nΜεταξύ τους έγινε μια χαλαρή αλλά πολύ δημιουργική και ουσιαστική συζήτηση για το πως θα αυξηθούν οι Έλληνες που πάνε στην Πορτογαλία αλλά και οι Πορτογάλοι που έρχονται στην Ελλάδα.\nΤο συμπέρασμα είναι πως θα πρέπει να επιλυθούν θέματα που έχουν να κάνουν με την αύξηση της συνδεσιμότητας ανάμεσα στις δυο χώρες αλλά και την προβολή και προώθηση του προορισμού. Αγαπημένος προορισμός των Πορτογάλων που επιλέγουν την Ελλάδα για τις διακοπές τους είναι η Κρήτη και δημοφιλή νησιά των Κυκλάδων. Από την ηπειρωτική Ελλάδα δημοφιλή στους Πορτογάλους είναι τα Μετέωρα. Την Βόρεια Ελλάδα δεν την γνωρίζουν καθόλου.\nΟι Πορτογάλοι πρωτίστως ενδιαφέρονται για τα ιστορικά και θρησκευτικά μνημεία, τον πολιτισμό, την γαστρονομία και το κρασί. Τα ταξίδια τους είναι διάρκειας τουλάχιστον εφτά ημερών και αν τους αρέσει ο προορισμός τον επισκέπτονται ξανά και ξανά.\nΌπως μας είπε η πρέσβειρα κα Paiva, η Θεσσαλονίκη είναι μια πόλη που οι Πορτογάλοι θα την αγαπούσαν καθώς έχει ζωντάνια και είναι ανοιχτή στη θάλασσα κάτι πολύ σημαντικό γι΄αυτούς. Επίσης θα λάτρευαν την τοπική γαστρονομία και θα εντυπωσιάζονταν από την ιστορία. Ωστόσο είναι άγνωστη στο πορτογαλικό κοινό.\nΑπό την μεριά του ο εμπορικός ακόλουθος της πορτογαλικής πρεσβείας Λοράντ Αρμάος, κάλεσε τα ελληνικά τουριστικά γραφεία να στοχεύσουν στα πανεπιστήμια της Πορτογαλίας για την προσέλκυση τουριστών, καθώς ταιριάζει ο προορισμός στην πορτογαλική νεολαία και είναι σίγουρο πως θα ξανάρθουν και θα διαφημίσουν τον προορισμό.\nΚαθώς τα τελευταία χρόνια η Πορτογαλία ζει περίοδο εκρηκτικής τουριστικής ανάπτυξης, το Kyklos Travel πασχίζει να αυξήσει τον αριθμό των Ελλήνων που επισκέπτονται την όμορφη και ιδιαιτέρα φιλική και προσιτή αυτή χώρα, που αν και τα παράλια της ατενίζουν τον Ατλαντικό, την εκλαμβάνουμε ως μεσογειακή. Για το λόγο αυτό προγραμματίζονται διάφορες εκδηλώσεις που θα προβάλουν την Πορτογαλίας στο ελληνικό κοινό, τον πολιτισμό της, την ιστορία της και τα τουριστικά της πλεονεκτήματα. Η πρώτη από αυτές, σε συνεργασία με την Πορτογαλική πρεσβεία, θα γίνει σε λίγες εβδομάδες στη Θεσσαλονίκη και θα έχει σχέση με την γαστρονομία. Πάντος η Πορτογαλία είναι ο νούμερο ένας προορισμός των Ελλήνων σπουδαστών για Erasmus.\nΓια την ιστορία να αναφέρουμε πως το γεύμα περιλάβανε τι άλλο, μπακαλιάρο, το εθνικό φαγητό των Πορτογάλων που τον μαγειρεύουν με εκατοντάδες διαφορετικούς τρόπους. Φυσικά δεν έλειπε το διάσημο πορτογαλικό κρασί.\nKyklos Travel Silver holidays Sky Express Άννα Κατσανέβα Πορτογαλία Στέφανος Χατζημανώλης\nΤι νέα από την Sky Express;\nΚινητοποιήσεις αύριο σε όλη την Ελλάδα από τα τουριστικά λεωφορεία…


Οι 9 χώρες που δεν έχουν ούτε ένα βουνό! - epirusmeteo.gr\n16/06/0201 26/06/2017 epirusmeteo 0 Comment\nΜπορεί ζώντας στην Ελλάδα να μας είναι δύσκολο να φανταστούμε μία εντελώς επίπεδη χώρα, χωρίς τα χιονισμένα τοπία των βουνών και τις ποικίλες δραστηριότητες που μπορεί κανείς να απολαύσει εκεί. Κι όμως, υπάρχουν εννέα χώρες οι οποίες δεν διαθέτουν ούτε ένα βουνό και το υψόμετρό τους δεν ξεπερνά τα μερικές εκατοντάδες μέτρα. Ποιες είναι αυτές;\n1. Η Γκάμπια. Η Γκάμπια είναι ένα νεοσύστατο ανεξάρτητο κράτος της Δυτική Αφρικής, πρώην βρετανική αποικία. Έχει έκταση 11.300km2 και πληθυσμό 1.455.842 κατοίκους. Η επικράτεια της αποτελείται από τμήμα της κοιλάδας του ομώνυμου ποταμού, με λίγα λοφοειδή εξάρματα που δεν ξεπερνούν το υψόμετρο των 75m.\n2. Το Κουβέιτ. Το Κουβέιτ είναι κράτος της Μέσης Ανατολής. Βρίσκεται στις βορειανατολικές ακτές της Αραβικής χερσονήσου και στο βορειοδυτικό άκρο του Περσικού κόλπου. Το έδαφος του Κουβέιτ αποτελείται από προσχωσιγενή ιζήματα, τα οποία επικάθισαν στα βορειοανατολικά κράσπεδα της αραβικής πεδιάδας. Είναι γενικά πεδινό και μόνο προς τα δυτικά βαθμιαία υψώνεται φτάνοντας σε μέγιστο ύψος 290m στο Ας Σακάγια.\n3. Η Μολδαβία. Η Μολδαβία είναι κράτος της ανατολικής Ευρώπης. Το ανάγλυφο της χώρας κατά το μεγαλύτερο μέρος αποτελείται από μια λοφώδη πεδιάδα, η οποία έχει υψόμετρο 200-300m. Στο κεντρικό τμήμα της χώρας αναπτύσσεται το οροπέδιο Κόντρα, το οποίο φτάνει σε ύψος 429m και αποτελεί το ψηλότερο σημείο της χώρας.\n4. Η Γουινέα Μπισάου. Η Γουινέα Μπισάου είναι ένα μικρό κράτος της δυτικής Αφρικής. Είναι μία πεδινή χώρα. Από άποψη μορφολογίας εδάφους διαιρείται σε τρεις περιοχές : την παράκτια περιοχή, την εσωτερική πεδιάδα και τις ανατολικές λοφοσειρές. Στην ενδοχώρα σχηματίζεται μία εκτεταμένη πεδιάδα, η οποία καταλήγει στο ανατολικό τμήμα της σε λοφοσειρές μέγιστου ύψους 300m5. Η Δανία. 5. Η Δανία. Η Δανία είναι μία χώρα που βρίσκεται στην Σκανδιναβία στην βόρεια Ευρώπη. Το δανέζικο ανάγλυφο διαμορφώθηκε την εποχή των παγετώνων και γι’ αυτό η είναι τελείως επίπεδη. Το μεγαλύτερο ύψωμα βρίσκεται στα κεντρικά με ύψος 170m.\n6. Η Εσθονία. Η Εσθονία είναι η βορειότερη και μικρότερη χώρα της Βαλτικής. Είναι πεδινή χώρα, με ομαλή γεωμορφολογία, κυριότερος παράγοντας για την διαμόρφωση της οποίας υπήρξαν οι παγετώνες. Το μέσο ύψος είναι 50m και η ψηλότερη κορυφή της χώρας βρίσκεται στο λόφο Σούουρ Μουνομάγκι, στο νοτιοανατολικό της άκρο, που έχει μέγιστο ύψος 318m.\n7. Η Λετονία. Η Λετονία είναι ανεξάρτητο κράτος της βορειοανατολικής Ευρώπης. Από γεωλογική άποψη το έδαφος της χώρας είναι από τα παλαιότερα της Ευρωπαϊκής Ηπείρου και αποτελείται από πετρώματα που έχουν υποστεί διαβρωτική επίδραση του ανέμου, του νερού και κυρίως των παγετών στην διάρκεια της Τεταρτογενούς εποχής. Ο λόφος Γκάιζκαλν, ανατολικά της πρωτεύουσας Ρίγα, φτάνει τα 311 και αποτελεί το ψηλότερο σημείο της χώρας.\n8. Η Λιθουανία. Η Λιθουανία είναι ανεξάρτητο κράτος της βορειοανατολικής Ευρώπης και η νοτιότερη από τις τρεις Βαλτικές χώρες. Το σημερινό ανάγλυφο της χώρας είναι αποτέλεσμα δράσης των παγετώνων που κάλυπταν την περιοχή κατά την Τεταρτογενή εποχή. Στο δυτικό τμήμα της χώρας υψώνεται ο λόφος Γιουζαπίνε, ο οποίος φτάνει τα 288m και αποτελεί το ψηλότερο σημείο της χώρας.\n9, Η Λευκορωσία. Η Λευκορωσία είναι ανεξάρτητο κράτος της Ανατολικής Ευρώπης. Το έδαφός της είναι από τα παλαιότερα της Ευρώπης. Η σημερινή μορφή του είναι αποτέλεσμα της διαβρωτικής επίδρασης των παγετώνων κατά την Τεταρτογενή εποχή. Βορειοανατολικά της πρωτεύουσας Μινσκ υψώνεται ο λόφος Ντερζίνσκι, που φτάνει τα 344m και αποτελεί το ψηλότερο σημείο της χώρας.\nΤεχνικό Δελτίο για την ΕΛΙΑ από το ΚΕΝΤΡΟ ΠΡΟΣΤΑΣΙΑΣ ΦΥΤΩΝ ΚΑΙ ΠΟΙΟΤΙΚΟΥ ΕΛΕΓΧΟΥ ΙΩΑΝΝΙΝΩΝ →\nΥπό κατασκευή το μεγαλύτερο πλωτό φωτοβολταϊκό πάρκο του κόσμου\n29/01/2016 epirusmeteo 0


Το Κυπριακό επί τάπητος στη συνάντηση Γιούνκερ – Γκουτέρεζ στην Ουάσινγκτον\nO Πρόεδρος Juncker θα συζητήσει και για το Κυπριακό, μεταξύ άλλων θεμάτων, με τον Γ.Γ. του ΟΗΕ στην Ουάσιγκτον, σύμφωνα με τον Επικεφαλής Εκπρόσωπο της Κομισιόν Μαργαρίτη Σχοινά.\nΣύμφωνα με το πρόγραμμα του Προέδρου , από αύριο o J.C.Juncker και πολλά μέλη της Κομισιόν θα μεταβούν στην Ουάσιγκτον για τις συνεδριάσεις του Διεθνούς Νομισματικού Ταμείου και της Παγκόσμιας Τράπεζας (20-22 Απρίλη).\nΟ Πρόεδρος Juncker, Αντιπρόεδρος Dombrovskis, ο Επίτροπος Hahn, και ο Επίτροπος Moscovici θα εκπροσωπήσουν την Κομισιόν σε διάφορες εκδηλώσεις που φιλοξενούνται σε αυτό το πλαίσιο.\nΟι υπουργοί Οικονομικών και οι Διοικητές Κεντρικών Τραπεζών θα μετάσχουν στις συνόδους της G20 θα πραγματοποιηθούν στο περιθώριο.\nΟ Πρόεδρος Juncker θα συναντηθεί, μεταξύ άλλων, με τον Πρόεδρο του Ομίλου της Παγκόσμιας Τράπεζας Jim Yong Kim, τη Γενική Διευθυντρια του ΔΝΤ Κριστίν Λαγκάρντ και το Γενικό Γραμματέας των Ηνωμένων Εθνών, Αντόνιο Γκουτέρες.\nΟ Επικεφαλής Εκπρόσωπος Σχοινάς δήλωσε στο ΚΥΠΕ ότι το κυπριακό ζήτημα θα “φυσικά είναι μέρος των συνομιλιών του Προέδρου και του Γενικού Γραμματέα”.\nΟ Πρόεδρος θα έχει, επίσης, ένα δείπνο εργασίας με τον Sir Suma Chakrabarti, Πρόεδρο της Ευρωπαϊκής Τράπεζας για την Ανασυγκρότηση και την Ανάπτυξη, τον κ Werner Hoyer, Πρόεδρο της Ευρωπαϊκής Τράπεζας Επενδύσεων, τον κ Rolf Wenzel, CEO της Ευρώπαϊκής Αναπτυξιακής Τράπεζας ,τον κ Jin Liqun, Πρόεδρο της Ασιατικής Τράπεζας Επενδύσεων και Υποδομών, τον κ Takehiko Nakao, Πρόεδρο της Ασιατικής Αναπτυξιακής Τράπεζας τον κ Akinwumi Adesina, Πρόεδρο της Αφρικανικής Αναπτυξιακής Τράπεζας και τον κ Luis Alberto Moreno, Πρόεδρος της Διαμερικανικής Αναπτυξιακής Τράπεζας.


Πιτέλα: ΔΝΤ και γερμανικά «γεράκια» θέλουν Grexit\nΓια τις συνθήκες μεταφοράς του Αλεξ.Βίνικ ζητεί να λάβει γνώση η συν...\nΟμάδα εργασίας θα διευθετήσει τα τεχνικά ζητήματα που εκκρεμούν για ...\nΓια τις συνθήκες μεταφοράς του Αλεξ.Βίνι…\nΑίτηση στον εισαγγελέα εφετών Θεσσαλονίκης κατέθεσε η δικηγόρος Ζωή Κωνσταντοπούλου,...\nΟμάδα εργασίας θα διευθετήσει τα τεχνικά…\nΤη σύσταση ολιγομελούς ειδικής ομάδας εργασίας, η οποία εντός των...\nΔευτέρα, 02 Μάιος 2016 18:33\nΣτην ιστοσελίδα ευρωπαϊκής ενημέρωσης Euractiv.com δημοσιεύεται αποκλειστική συνέντευξη του επικεφαλής των Σοσιαλδημοκρατών ευρωβουλευτών Τζιάνι Πιτέλα στο δημοσιογράφο Γκεόργκι Γκότεβ.\nΣύμφωνα με τον Ιταλό πολιτικό, το ΔΝΤ και τα «γερμανικά γεράκια» θέλουν τον ασθενή νεκρό ενώ επιθυμούν ακόμα την έξοδο της Ελλάδας από την ευρωζώνη.\nΕίναι σαν να λένε: 'Δεν σας εμπιστευόμαστε εσάς τους Έλληνες, και ως εκ τούτου θα χρειαστεί να πετύχετε προληπτικούς στόχους'. Είναι σα να καταδικάζεις τη χώρα σε θάνατο. Δεν πρόκειται για προληπτική λιτότητα, πρόκειται για το θάνατο μιας χώρας. Όποιος και αν ήταν ο Έλληνας Πρωθυπουργός, θα στεκόμουν πλάι του».\nΩστόσο, ζητούν ακόμα περισσότερη λιτότητα από έναν ασθενή τόσο αποδυναμωμένο. Θέλουν τον ασθενή νεκρό. Θέλουν το Grexit, γιατί δεν το κατάφεραν πέρυσι, αλλά εμείς λέμε "Non passerano".\nΠερισσότερα στην κατηγορία αυτή: « «Πρώτη φορά»... άφαντοι οι εκπρόσωποι του ΣΥΡΙΖΑ από την Ανάσταση\tΑδωνις Γεωργιάδης: Οι βουλευτές του ΣΥΡΙΖΑ δεν έχουν κανένα φραγμό. Θα τα ψηφίσουν όλα »\nΣελίδα : HomeΠΟΛΙΤΙΚΗΠιτέλα: ΔΝΤ και γερμανικά «γεράκια» θέλουν Grexit Αρχή της σελίδας


Διορθώστε άμεσα τον πτωχευτικό νόμο\nΠαρασκευή, 13 Νοέμβριος 2020 17:55 | Ανδρέας Χριστόπουλος | E-MAIL ΕΚΤΥΠΩΣΗ\nΤι νόημα έχει λοιπόν ο πτωχευμένος να μην απελευθερώνεται ΑΜΕΣΩΣ, δηλαδή εντός 24 ωρών΄, αλλά μετά τριετία πληρώνοντας μάλιστα ότι περισσεύει από τον βασικό μισθό του; Γιατί να μην μπορεί ΑΜΕΣΩΣ να ενταχθεί στο οικονομικό περιβάλλον; Γιατί αν κερδίσει λίγα χρήματα να πρέπει ΟΛΑ να τα δίνει;\nΤι νόημα έχει επίσης να χάνει την πρώτη κατοικία του όταν είναι βέβαιον πια ότι η κρίση που έφεραν οι πολιτικοί τον ανάγκασε να σταματήσει να πληρώνει τις δόσεις του; Γιατί να μην γίνει δεκτό το αυτονόητο: Σε 24ο δόσεις να του μείνει, αφού συνυπολογιστεί στην κάθε περίπτωση τι έχει ήδη πληρώσει και ποια είναι πλέον η σημερινή αξία του ακινήτου του.\nΚαι τέλος: Γιατί ή τα ρυθμίζεις όλα ή πτωχεύεις για όλα; Γιατί να μην μπορεί κάποιος να πληρώνει π.χ. μόνο την οφειλή του στον ΕΦΚΑ, ώστε να πάρει την συνταξούλα του και να πτωχεύσει για τα υπόλοιπα;\nΗ κυβέρνηση οφείλει να ΔΙΟΡΘΩΣΕΙ πολλά από τον πτωχευτικό νόμο γιατί - εδώ θα προσθέσω ότι - δεν φτάνει που οι πολιτικοί μετέφεραν το κρατικό χρέος που οι ίδιοι δημιούργησαν, στους πολίτες, ήρθε και η πανδημία να τους αποτελειώσει.


Αφροδίτη στον Λέοντα: Ρομαντισμός στο αέρα - Αστρολογία Podcast\nΗ Αφροδίτη μπαίνει στον Λέοντα στις 6 Σεπτεμβρίου: ο πλανήτης της Αγάπης και των Σχέσεων θα περάσει μέσα από το ζώδιο του Λιονταριού έως τις 2 Οκτωβρίου, θέτοντας στο επίκεντρο των επιθυμίων μας την δημιουργική αυτο-πραγμάτωση, την διασκέδαση και τον ρομαντισμό.\nΗ Αφροδίτη στον Λέοντα μας καλεί να αφιερώσουμε χρόνο σε όλα αυτά τα οποία είμαστε παθιασμένοι: αυτό το κοσμικό γεγονός μας υπενθυμίζει ότι έχουμε το δικαίωμα να λάμψουμε, να μας δούν και να δείξουμε τα ταλέντα μας στον κόσμο.\nΚατά τη διέλευση της Αφροδίτης μέσω του Καρκίνου, είχαμε την ευκαιρία να περιηγηθούμε στην εσωτερική μας κατάσταση: συνειδητοποιήσαμε την προέλευση των συναισθημάτων και των συναισθημάτων μας και των αισθημάτων μας. Εκμεταλλευτήκαμε τη φυσική μας ικανότητα να συναισθανόμαστε με άλλους. Είχαμε την ευκαιρία να μάθουμε να αισθανόμαστε ασφαλείς μέσα μας και να ελαχιστοποιούμε τις εξωτερικές εξαρτήσεις.\nΕνώ η Αφροδίτη ήταν στον Καρκίνο, η προσοχή μας ήταν κυρίως στα συναισθήματα και τα αισθήματα μας. Ενώ η Αφροδίτη ταξιδεύει μέσω του Λέοντα τώρα, το επίκεντρο θα είναι ακόμα στον εαυτό μας, αλλά θα αλλάξει προς τις ιδιότητες και τις ικανότητές μας. Γινόμαστε το κέντρο του σύμπαντος μας: θέλουμε να απολαύσουμε τη ζωή στο έπακρο και να υλοποιήσουμε το μοναδικό και απεριόριστο δημιουργικό δυναμικό μας.\nΑφροδίτη στο Λέοντα: Νιώθουμε ξεχωριστοί\nΟ Λέων είναι ένα ζώδιο της Φωτιάς, που κυβερνάται από τον Ήλιο: αντιστοιχεί στη γενναιοδωρία, τη ζεστασιά, την αυτοπεποίθηση και τη ζωτικότητα. Αντιπροσωπεύει τον τρόπο που παρουσιάζουμε τον εαυτό μας στον κόσμο, την επιθυμία μας να μας παρατηρούν και να μας θυμούνται.\nΗ Αφροδίτη είναι ο πλανήτης των σχέσεων: ο κυβερνήτης του Ταύρου και του Ζυγού συσχετίζεται με την κοινωνική και ρομαντική ζωή μας, αλλά και με τον τρόπο που συνδεόμαστε με τον εαυτό μας και το σώμα μας. Κατά τη διέλευση της Αφροδίτης μέσω του Λέοντα, περιμένουμε φυσικά τον θαυμασμό από τους άλλους.\nΘέλουμε να μας αντιμετωπίζουν ως κάτι το ξεχωριστό, θέλουμε να μας ακούνε, να μας εκτιμούν και να μας αναγνωρίζουν. Χρειαζόμαστε θετικά και υποστηρικτικά σχόλια και αναγνώριση για τις προσπάθειές μας, και αισθανόμαστε την ίδια θέληση να παρέχουμε το ίδιο σε αυτούς που θαυμάζουμε.\nΑφροδίτη στο Λέοντα: Ενέργεια, κίνητρα και θετική σκέψη\nΗ Αφροδίτη στο Λέων είναι μια ισχυρή, αυτοκατευθυνόμενη και αυτοκινούμενη ενέργεια που μας δίνει ισχυρή βούληση, εστίαση και αποφασιστικότητα. Θα αισθανθούμε φυσικά εμπνευσμένοι για να παρακινήσουμε τους άλλους, να τους ενθαρρύνουμε να πραγματοποιήσουν αυτό που προσπαθούν να πετύχουν και να συνεχίσουν να προχωρούν παρά τις δυσκολίες.\nΚατά τη διάρκεια αυτής της διέλευσης, θέλουμε να γιορτάσουμε τη ζωή και ό,τι μπορεί να προσφέρει και είναι πιθανό να αισθανόμαστε πιο γενναιόδωροι, ενθουσιώδεις και αισιόδοξοι για το μέλλον. Η πρόσκληση είναι να νιώθουμε καλά για το ποιοι είμαστε και να αφήσουμε κάθε ντροπή και αίσθημα αυτοσυνείδησης.\nΠροσοχή στην εγωκεντρικότητα, μερικές πιθανές σκιές του Λέοντα. Φροντίστε να εξερευνήσετε υγιείς τρόπους για να ξεπεράσετε την απογοήτευση που μπορεί να εμφανιστεί όταν αισθανόμαστε ανίκανοι να δημιουργήσουμε αυτό που θέλουμε ή όταν κάτι μας εμποδίζει και μας περιορίζει.\nΣτις 15 Σεπτεμβρίου, η Αφροδίτη θα σχηματίσει τετράγωνο με τον Ουρανό, ενθαρρύνοντας μας να συνειδητοποιήσουμε τις ανάγκες μας για ελευθερία, ενθουσιασμό και πειραματισμό, ειδικά μέσα σε σχέσεις. Εκείνη τη στιγμή, μπορεί να σκεφτούμε να εισαγάγουμε σημαντικές αλλαγές στη ζωή μας.\nΑυτό το κοσμικό γεγονός μας καλεί να εξερευνήσουμε τον εσωτερικό και τον εξωτερικό κόσμο μας, να ανακαλύψουμε ικανότητες και ταλέντα που δεν γνωρίζαμε. Τόσο η Αφροδίτη στον Λέοντα όσο και ο Ουρανός στον Ταύρο μας ενθαρρύνουν να χρησιμοποιήσουμε το πλήρες δημιουργικό δυναμικό μας: για αυτόν τον λόγο, θα αισθανθούμε μια αυξημένη ανάγκη για ελευθερία και δημιουργική ανεξαρτησία.\nΗ Αφροδίτη πήρε το όνομά της από τη Ρωμαϊκή Θεά της Αγάπης, της γονιμότητας, της ομορφιάς και της ευημερίας – την Ελληνική Αφροδίτη. Ο Λέων είναι το ζώδιο που σχετίζεται με το ρομαντισμό και τη διασκέδαση: μπορούμε να περιμένουμε ότι η ερωτική μας ζωή θα ανθίσει κατά την επερχόμενη διέλευση.\nΜε την Αφροδίτη στο Λέοντα, όλοι αισθανόμαστε την ανάγκη να μας αγαπάνε και να αγαπάμε τους άλλους: θέλουμε προσοχή και αναγνώριση, θέλουμε να μας δουν και να μας ξεχωρίσουν. Πολλοί από εμάς θα έχουν την ευκαιρία να συναντήσουν νέους ανθρώπους με κοινά ενδιαφέροντα που έχουν εμπνευσμένη και αναζωογονητική επιρροή.\nΤο απόλυτο δίδαγμα της Αφροδίτης στο Λέοντα είναι να επιστρέψουμε στη σοφία της καρδιάς μας. Αυτή η διέλευση μας ενθαρρύνει να εμπιστευτούμε ότι οι άνθρωποι θα φτάσουν στη ζωή μας όταν έρθει η ώρα και με ελάχιστη προσπάθεια από την πλευρά μας. Η δουλειά μας είναι απλώς να είμαστε οι ίδιοι, να αφήσουμε κάθε φόβο, να είμασε ανοίχτοι στους άλλους και να μοιραστούμε τα συναισθήματά μας αυθεντικά.


ΡΟΔΟΣυλλέκτης (ΑΝΑΚΟΙΝΩΣΕΙΣ): Με την ΑΝΤΑΡΣΥΑ για τη διατήρηση της ελπίδας\nΩς πρώην μέλος του ΣΥΡΙΖΑ (νυν ανένταχτος αριστερός) οφείλω να αιτιολογήσω τη συμπόρευσή μου με την ΑΝΤΑΡΣΥΑ και την κάθοδο μου στις βουλευτικές εκλογές με το ψηφοδέλτιό της στο Νομό Γρεβενών.\nΠροωθεί συνταγματικές αναθεωρήσεις για να αλλάξει τους κανόνες του θεσμικού παιχνιδιού.\nΑλλάζει τον κρατικό μηχανισμό, τον τρόπο διακυβέρνησης, τη βουλή, το δικαστικό σύστημα.\nΣε όλα τα παραπάνω η κυβέρνηση του ΣΥΡΙΖΑ απέτυχε παταγωδώς. Το χειρότερο όμως ήταν ότι πρόδωσε τη λαϊκή εντολή του «Όχι», του 61,3 %, αφήνοντας τον κόσμο με πολλά ερωτηματικά και πολλά άσχημα συναισθήματα.\nΣε όλη αυτή την πορεία των δραματικών εξελίξεων για τον τόπο μας η ΑΝΤΑΡΣΥΑ παρέμεινε σταθερή στις διεκδικήσεις της και στα οράματα της Αριστεράς. Δεν έχασε ούτε στιγμή το θάρρος της και την ανατρεπτική της φυσιογνωμία, αντιδρώντας άμεσα στη μετάλλαξη του πολιτικού σκηνικού στη χώρα μας.\nΣυντάσσομαι με τους συντρόφους της ΑΝΤΑΡΣΥΑ στον αγώνα για τη διατήρηση της ελπίδας, για τη ενδυνάμωση του αγώνα ενάντια στις αντιλαϊκές καταστροφικές πολιτικές που εφαρμόζονται από την ΕΕ-ΕΚΤ-ΔΝΤ και τους «δανειστές», με το ντόπιο πολιτικό και οικονομικό προσωπικό, για τη συγκρότηση μιας σύγχρονης ανατρεπτικής-επαναστατικής Αριστεράς.\n*Υποψήφιος στο νομό Γρεβενών\nΑναρτήθηκε από ΡΟΔΟΣυλλέκτης ΡΟΔΟΣ στις 12:04 π.μ.\nΕτικέτες ΑΝΑΚΟΙΝΩΣΕΙΣ, ΑΝΤΑΡΣΥΑ, ΑΝΤΑΡΣΥΑ Παντιέρα, ΑΡΘΡΑ, ΔΕΛΤΙΟ, ΕΚΛΟΓΕΣ


Η Οξάνα Μάκαρ πέθανε το πρωί της Πέμπτης ~ test for alice\n2:26 μ.μ. Οξάνα Μάκαρ, πέθανε, NEWS\nΥπέκυψε τελικά στα τραύματά της νεαρή Ουκρανή τρεις εβδομάδες αφού τρεις άνδρες –ο ένας εκ των οποίων είναι γιος πρώην αξιωματούχου της τοπικής αυτοδιοίκησης– την βίασαν,\nτην κακοποίησαν και στη συνέχεια την έκαψαν. Η υπόθεση σόκαρε τους Ουκρανούς βγάζοντας χιλιάδες στους δρόμους.\nΗ Οξάνα Μάκαρ πέθανε το πρωί της Πέμπτης από πνευμονική αιμορραγία σε νοσοκομείο της πόλης Ντόνετσκ, στην ανατολική Ουκρανία, όπου είχε διακομιστεί..\nΤο συμβάν που σόκαρε την Ουκρανία συνέβη στις 10 Μαρτίου στην πόλη Μικολάιβ, γενέτειρα του θύματος στη νότια Ουκρανία.\nΤρεις νεαροί, λίγο μεγαλύτεροι από 20 ετών, βίασαν την κοπέλα, στη συνέχεια προσπάθησαν να την στραγγαλίσουν και αποπειράθηκαν να την κάψουν σε ένα εργοτάξιο. Την Μάκαρ εντόπισε ένας περαστικός· διακομίστηκε σε νοσοκομείο όπου και νοσηλευόταν με εγκαύματα στο 55% του σώματός της. Οι γιατροί είχαν αναγκαστεί να της ακρωτηριάσουν τα πόδια και ένα χέρι.\nΕκατοντάδες άνθρωποι είχαν βγει στους δρόμους στο Μικολάιβ και σε άλλες πόλεις πριν από λίγες ημέρες όταν η ουκρανική αστυνομία, που είχε συλλάβει την επομένη του βιασμού τους τρεις φερόμενους ως δράστες, άφησε δύο από αυτούς ελεύθερους, ένας εκ των οποίων είναι γιος μιας πρώην αξιωματούχου της τοπικής αυτοδιοίκησης.\nΟι τρεις άνδρες κατηγορούνται για βιασμό και ένας από αυτούς για απόπειρα ανθρωποκτονίας. Αν κριθούν ένοχοι κινδυνεύουν να καταδικαστούν σε ισόβια.


Πάρκο Απολιθωμένου Δάσους - Απολιθωμένο Δάσος Λέσβου - Petrified Forest of Lesvos, Greece | Απολιθωμένο Δάσος Λέσβου – Petrified Forest of Lesvos, Greece\nfemara online http://rxpillscanadian.com/buy-femara-online/\nΣτο Πάρκο του Απολιθωμένου Δάσους η συστηματική ανασκαφική έρευνα που πραγματοποιεί το Μουσείο Φυσικής Ιστορίας έφερε στο φως πολλά φυτικά απολιθώματα, μεταξύ των οποίων περιλαμβάνεται ο μεγαλύτερος μέχρι σήμερα γνωστός ιστάμενος κορμός απολιθωμένου δένδρου, όχι μόνο για την Λέσβο αλλά με βεβαιότητα για ολόκληρη της Ευρώπη. Το ύψος του είναι 7,02 μέτρων και η περίμετρος του 8,58 μέτρων. Αποτελεί το κατώτερο τμήμα του κορμού το οποίο έχει διατηρηθεί σε πολύ καλή κατάσταση. Πρόκειται για ένα από τα μεγαλύτερα διασωζόμενα φυτικά απολιθώματα στον κόσμο και ανήκει στο είδος Taxodioxylon albertense, που αποτελεί πρόγονο του σύγχρονου δένδρου της Σεκόιας.\nΑποκαλύφθηκαν, επίσης ιστάμενοι απολιθωμένοι κορμοί κωνοφόρων δένδρων που ανήκουν στην οικογένεια των Πρωτοπευκίδων(Protopinaceae) και εμφανίζουν εξαιρετική διατήρηση της εσωτερικής δομής και των εξωτερικών γνωρισμάτων του ξύλου. Ανήκουν στο νέο είδος κωνοφόρου δένδρου, το είδος Pinoxylon paradoxum, το οποίο προσδιορίσθηκε για πρώτη φορά από τον Ε. Βελιτζέλο και παρουσιάζει μεγάλη εξάπλωση στην ευρύτερη περιοχή του Απολιθωμένου Δάσους. Κατά τις εκσκαφές έχουν επίσης αποκαλυφτεί πολλά τμήματα απολιθωμένων φυτών (καρποί, φύλλα, κλαδιά, ρίζες), τα οποία εκτίθενται στις αίθουσες του Μουσείου.\nΓια την διευκόλυνση του επισκέπτη στο Πάρκο δημιουργήθηκαν τρεις κυκλικές θεματικές διαδρομές, οι οποίες επιτρέπουν την καλύτερη γνωριμία με τα απολιθώματα. Το πρώτο τμήμα, κοινό και για τις τρεις διαδρομές, έχει τον τίτλο “Ανακαλύπτοντας το Απολιθωμένο Δάσος” και δίνει την δυνατότητα στον επισκέπτη να γνωρίσει αντιπροσωπευτικά δείγματα απολιθωμάτων. Στο τέλος του πρώτου τμήματος, ο επισκέπτης μπορεί να επιλέξει ανάμεσα σε τρεις εναλλακτικές πορείες που διέρχονται από τους σημαντικότερους απολιθωμένους κορμούς του Πάρκου.\nΣτην πρώτη διαδρομή με τίτλο «Αποκαλύπτοντας το Απολιθωμένο Δάσος», περιλαμβάνονται οι σημαντικότερες θέσεις ανασκαφών με εντυπωσιακά απολιθώματα και ενδιαφέροντα στοιχεία για τη στρωματογραφία των ηφαιστειακών πετρωμάτων. Ο επισκέπτης μέσα από την διαδρομή μπορεί να ανακαλύψει την ιστορία του Απολιθωμένου Δάσους.\nΗ δεύτερη διαδρομή, που αποτελεί και την πιο μεγάλη περιπατητική διαδρομή του Πάρκου, περιλαμβάνει τους μεγαλύτερους ιστάμενους απολιθωμένους κορμούς Σεκόιας. Ο επισκέπτης καθώς διασχίζει το μονοπάτι της διαδρομής, του αποκαλύπτεται νοητά το πλούσιο δάσος που υπήρχε στην περιοχή.\nΑνάμεσα στις πρωτοπευκίδες, προγονικές μορφές των σύγχρονων πεύκων μπορεί να περιηγηθεί ο επισκέπτης στην τρίτη διαδρομή, μία διαδρομή με ιδιαίτερο επιστημονικό ενδιαφέρον, αφού στην περιοχή προσδιορίστηκε για πρώτη φορά το νέο είδος κωνοφόρου δένδρου Pinoxylon paradoxum. Στη θέση αυτή βρίσκεται ο ολότυπος του είδους, δηλαδή τα απολιθώματα από τα οποία προσδιορίστηκε το συγκεκριμένο είδος για πρώτη φορά στην επιστημονική βιβλιογραφία.\nΑπό τη σύνθεση της παλιοχλωρίδας βγαίνει το συμπέρασμα ότι στην ευρύτερη περιοχή του Αιγαίου πριν από 20 εκατομμύρια χρόνια υπήρχαν μικτά δάση κωνοφόρων ενώ στα χαμηλότερα επικρατούσαν τα πλατύφυλλα και οι φοίνικες. Έτσι δίδεται η ευκαιρία να κατανοήσουμε καλύτερα το παλαιοανάγλυφο που υπήρχε στην περιοχή του Απολιθωμένου Δάσους.


Φροντίδα νεογέννητου τις πρώτες μέρες – BUZZER\nHome > Parenting > Παιδί > Φροντίδα νεογέννητου τις πρώτες μέρες\n- 15 Νοεμβρίου 2015 15 Νοεμβρίου 2015\nΔείτε παρακάτω μερικές συμβουλές για την φροντίδα του μωρού σας τις πρώτες του μέρες.\n• Οι γονείς πρέπει να κατανοήσουν ότι το κλάμα του μωρού τους είναι ο κώδικας επικοινωνίας μαζί τους και για το λόγο αυτό δεν χρειάζεται να αγχώνονται.\n• Σιγά – σιγά θα μάθουν να ξεχωρίζουν τι θέλει το μωρό τους. Αν είναι κλάμα πείνας α κάτι το ενοχλεί κλπ.\n• Το άγχος και ο εκνευρισμός επηρεάζει τα νεογέννητα και αντιδρούν. Αισθάνονται ευτυχισμένα και ασφαλή μόνο όταν η ατμόσφαιρα στο σπίτι είναι ήρεμη και ειρηνική.\n• Δεν ξεχνάμε κάθε φορά που ασχολούμαστε με το μωρό μας να σαπουνίζουμε τα χέρια μας.\n• Τοπική περιποίηση κάνουμε κάθε φορά που το μωρό μας είναι λερωμένο ή βρεγμένο.\n• Γίνεται με άφθονο νερό και σαπούνι (το σαπούνι δεν είναι απαραίτητο κάθε φορά) κρατώντας το με το ένα χέρι και με το άλλο χέρι ρίχνουμε νερό από τη βρύση και βρέχοντας την ομφαλική περιοχή. Δεν χρησιμοποιούμε σφουγγάρι ούτε μωρομάντηλο, απλά με το χέρι μας τρίβουμε απαλά την περιοχή που πρέπει να καθαρίσουμε. Στη συνέχει ξεπλένουμε και σκουπίζουμε ταμποναριστά και γύρω – γύρω από τον ομφαλό.\nΕίναι απόλυτα φυσιολογικό να αισθάνεστε μια ανησυχία για την πρώτη φορά που θα πλύνετε το μωρό σας. Άλλωστε φαίνεται τόσο μικρό και εύθραυστο που φοβάστε να το πιάσετε. Μην ανησυχείτε όμως. Όλα θα πάνε καλά. Η επαφή του μωρού με το νερό είναι πολύ σημαντική. Μη ξεχνάτε ότι το μωρό σας κολυμπούσε τόσους μήνες στο αμνιακό υγρό.\nΗ ώρα του μπάνιου είναι η στιγμή που το μωρό σας θα χαλαρώσει και θα ηρεμήσει. Το μπάνιο συμβάλει τόσο στη σωματική υγιεινή όσο και στην ψυχολογική τόνωση του μωρού. Σχεδόν όλα τα μωρά αγαπούν και απολαμβάνουν την επαφή τους με το νερό. Η δική σας παρουσία μπορεί να το μετατρέψει σε διασκέδαση και να το αντιμετωπίσει σαν ώρα για παιχνίδι. Όλες οι ώρες είναι κατάλληλες για να κάνετε μπάνιο στο μικρό σας. Ιδανικότερη όμως είναι λίγο πριν το βάλετε για ύπνο και αυτό γιατί θα κοιμηθεί πιο ήσυχα.\nΤο νερό στην μπανιέρα ελέγχεται με την άκρη του αγκώνα μας (περίπου 37 βαθμούς Κελσίου) και η θερμοκρασία δωματίου στο μπάνιο να είναι κατάλληλη ανάλογα με την εποχή. Όχι ανοιχτές πόρτες και παράθυρα για να μη δημιουργούνται ρεύματα αέρα. Η θερμοκρασία χώρου δεν θα πρέπει να υπερβαίνει του 25 βαθμούς Κελσίου.\n• Για το σκοπό αυτό κάθε φορά που περιποιούμαστε το μωρό μας πρέπει να καθαρίζουμε καλά με αποστειρωμένη γάζα και οινόπνευμα τον ομφαλό γύρω – γύρω και από πάνω. Αυτό γίνεται έως και να πέσει το κολόβωμα και να επουλωθεί η ουλή που αφήνει πέφτοντας.\n• Δεν τον καλύπτουμε με γάζες και φροντίζουμε η πάνα του μωρού να διπλώνεται προς τα έξω σ’ αυτήν την περιοχή για να αερίζεται\n• Αν παρατηρήσετε ερυθρότητα, θερμότητα, πρήξιμο, άσχημη οσμή, θα πρέπει να ενημερώσετε τον παιδίατρο.\n• Στην παιδική μπανιέρα μπαίνει μία (1) φορά την ημέρα, κατά κανόνα βράδυ, για να ηρεμεί και να κοιμάται με τη συμμετοχή του μπαμπά.\nΜπορείτε να αλλάξετε το μωρό σε οποιαδήποτε λεία επιφάνεια. Όση ώρα θα αλλάζετε το μωρό θα πρέπει να βρίσκεστε συνέχεια δίπλα του και θα πρέπει να έχετε κοντά σας όσα θα χρειαστείτε.\nΠλύνετε τα χέρια σας και ξεκολλήστε τα αυτοκόλλητα της πάνας, κολλήστε τα πίσω, για να μην κολλήσουν πάνω στο δέρμα του μωρού.\nΜην βγάλετε ακόμα την πάνα. Πιάστε το μωρό από τα ποδαράκια και ανασηκώστε το. Διπλώστε την πάνα και αν μπορείτε να κρατήστε πολύ καλά το μωρό, βάλτε το κάτω από τη βρύση και πλύνετέ το τοπικά.\nΤο κόψιμο των νυχιών μερικές φορές για σας τους νέους γονείς είναι μια διαδικασία που προβληματίζει και αγχώνει. Η δυσκολία δεν είναι να κόψετε τα νύχια, αφού συνήθως είναι πολύ μαλακά, αλλά να κρατήσετε το μικρό σας ακίνητο.\nΜια λύση είναι να του κόψετε τα νύχια ενώ κοιμάται. Αν όμως αποφασίσετε να τα κόψετε όταν είναι ξύπνιο, ζητήστε από το σύντροφό σας να σας βοηθήσει. Χρησιμοποιείτε πάντα ψαλίδι με στρογγυλεμένες άκρες, που είναι ειδικό για βρέφη και μικρά παιδιά. Τις πρώτες βδομάδες, τα νύχια του μεγαλώνουν πολύ γρήγορα και για αυτό ίσως χρειαστεί να τα κόβετε δυο ή τρεις φορές την εβδομάδα.\nΑν το μωρό σας παρουσιάσει διόγκωση στο στήθος, είτε είναι αγόρι είτε κορίτσι, ή ακόμα και αν τρέξει λίγο γάλα, δεν χρειάζεται ανησυχία. Η διόγκωση θα υποχωρήσει μόνη της όταν αποκατασταθούν οι ορμονικές αλλαγές που την προκάλεσαν, εκτός αν έχουν σαφή εικόνα φλεγμονής.\nΜικρά μυστικά για το στρώσιμο των χαλιών\nΑπίστευτο! Σχεδόν φυσικός φωτισμός για κάθε δωμάτιο


Το περιοδικό «Εναλλακτικός Τουρισμός» - Αγροτουριστική φάρμα Euμέλια\nΑγροτουριστική φάρμα Euμέλια\n«Μελωδική» ξενάγηση στη φύση…\nΣε μια αγροτική περιοχή, 45 λεπτά από τη Σπάρτη και σχεδόν 2 χλμ. από το χωριό Γούβες, μέσα στην αγκαλιά του Ταΰγετου και του Πάρνωνα, βρίσκεται το αγρόκτημα και ξενώνας «Ευμέλεια». Η οικογένεια Καρέλα μάς καλωσορίζει στον αρχαίο ελαιώνα και στις υπέροχες εκτάσεις βοτάνων που καλλιεργεί από το 1890. Εδώ όλα είναι τόσο φυσικά που μοιάζουν… αφύσικα σε όλους εμάς που έχουμε απομακρυνθεί από τη μητέρα φύση. Ευκαιρία να έρθουμε πιο κοντά…\nΟμοιοδυναμική καλλιέργεια, όπως λέμε… ομοιοπαθητική\nΠίσω από την αγροτουριστική φάρμα βρίσκεται η ιδέα της δημιουργίας μιας βιώσιμης καλλιεργήσιμης έκτασης στη Νότια Ελλάδα με τη χρήση ομοιοδυναμικής καλλιέργειας. Πρόκειται για μια εναλλακτική βιολογική μέθοδος καλλιέργειας παρόμοια με αυτή της ομοιοπαθητικής, που χρησιμοποιείται στους ανθρώπους. Δηλαδή το αγρόκτημα αντιμετωπίζεται ως ένας πολύπλοκος οργανισμός, όπως ακριβώς και το ανθρώπινο σώμα, και οι ανάγκες του προσεγγίζονται με ολιστική ματιά.\nΦύτεψαν τις αμυγδαλιές δίπλα σε ελιές, ώστε να δημιουργήσουν μια ωφέλιμη -και για τα δύο- επικοινωνία, και ενδυνάμωσαν αυτό το «διάλογο», εισάγοντας πεύκα, κυπαρίσσια και αμπέλια. Κάθε τύπος προσδίδει ένα θετικό στοιχείο, το οποίο ανακουφίζει από το στρες μιας μονοκαλλιέργειας, εισάγοντας οργανισμούς ωφέλιμους μεταξύ τους και ταυτόχρονα περιορίζοντας το ρίσκο μιας επίθεσης σε ένα μόνο είδος. Τα λιβάδια με τα βότανα σχεδιάστηκαν κατά τον ίδιο τρόπο, συμπεριλαμβάνοντας τείχη φυτών με διάφορα βότανα, τα οποία έφεραν θετικές δυνάμεις και προσέφεραν τον απαραίτητο πλουραλισμό.\nΟι διατροφικές ανάγκες των επισκεπτών καλύπτονται με φρούτα και λαχανικά του αγροκτήματος, καθώς και με πλήρη γκάμα από βιολογικά προϊόντα.\nΕγκαταστάσεις φιλικές προς το περιβάλλον αλλά και προσιτές σε όλους\nΤο Σπίτι της Ελιάς, το Σπίτι της Αμυγδαλιάς, το Σπίτι της Λεβάντας, το Σπίτι του Αμπελιού και το Σπίτι του Ηλιοτρόπιου αποτελούν τις 5 κατοικίες του ξενώνα. Υπάρχει και κεντρικό κτίριο, όπου βρίσκονται η υποδοχή, η τραπεζαρία και το καθιστικό με το τζάκι, με δυνατότητα πρόσβασης στο Internet, καθώς και μια μικρή βιβλιοθήκη με βιβλία και επιτραπέζια παιχνίδια. Στον περιβάλλοντα χώρο υπάρχει ένα πέτρινο κελάρι, που ήταν υδραγωγείο (στέρνα) κατά το 16ο αιώνα, αλλά μετατράπηκε σε κελάρι κρασιών, χώρο γευσιγνωσίας κρασιού και γαστρονομικών λιχουδιών καθώς και πώλησης βιολογικών και τοπικών προϊόντων. Όλες οι κτιριακές εγκαταστάσεις έχουν κατασκευαστεί με φιλικά προς το περιβάλλον και τον άνθρωπο υλικά και έχουν σχεδιαστεί έτσι ώστε να κάνουν χρήση των δυνάμεων της φύσης για τις ενεργειακές ανάγκες τους. Για ψύξη και θέρμανση χρησιμοποιείται γεωθερμική ενέργεια μέσω θερμικών αντλιών. Το νερό ανακυκλώνεται και επαναχρησιμοποιείται στην καλλιέργεια, ενώ γίνεται κομποστοποίηση όλων των οργανικών υλικών του κτήματος καθώς και των εγκαταστάσεων. Η φυσική διαχείριση των αποβλήτων μέσω του ριζικού συστήματος θα είναι πρώτη στο είδος της στη Νότια Ελλάδα. Στόχος είναι στο μέλλον, με τη χρήση της ηλιακής ενέργειας, να επιτύχουν πλήρη αυτάρκεια, ώστε να αποτελούν ένα τέλειο παράδειγμα αειφόρου ανάπτυξης.\nΗ «Ευμέλεια» υποστηρίζει τον τουρισμό για όλους γι’ αυτό και έχει εξασφαλίσει σε όλους τους φίλους και τους επισκέπτες την προσβασιμότητα παντού μέσα στη φάρμα. Μια από τις 5 κατοικίες καθώς και όλοι οι κοινόχρηστοι χώροι είναι προσιτοί σε ανθρώπους με ειδικές ανάγκες. Υπάρχουν, επίσης, σπιτάκια για σκύλους και για γάτες, όπου μπορούν να διανυκτερεύσουν τα κατοικίδια των επισκεπτών.\nΑγροτουρισμός: πιο κοντά στην αγροτική λακωνική γη\nΌσοι διαμένουν στο κτήμα ή ακόμα και οι περαστικοί έχουν τη δυνατότητα να ταΐσουν τα οικόσιτα ζώα του αγροκτήματος, να συμμετάσχουν στις διάφορες αγροτικές εργασίες και να γνωρίσουν βιωματικά την εφαρμογή της ομοιοδυναμικής καλλιέργειας:\n• Από Σεπτέμβριο έως Οκτώβριο: Μάζεμα και πάτημα σταφυλιών για παραγωγή κρασιού, μάζεμα αμυγδάλων\n• Από Νοέμβριο έως Φεβρουάριο: Μάζεμα ελιών και παραγωγή λαδιού\n• Από Μάρτιο έως Απρίλιο: Φύτευση λαχανικών\n• Το Μάιο: Μάζεμα βοτάνων και φύτευση λαχανικών\n• Τον Ιούνιο: Μάζεμα βοτάνων και προετοιμασία κομποστοποίησης\n• Από Ιούλιο έως Αύγουστο: Μάζεμα φρούτων και προετοιμασία κομποστοποίησης\nΗ «Ευμέλεια» αποτελεί ιδανικό ορμητήριο για εξερεύνηση όλης της Λακωνίας, που είναι γεμάτη από φυσικά και πολιτιστικά αξιοθέατα. Ιστορικές πόλεις (Σπάρτη, Γύθειο, Μάνη), κάστρα (Μυστράς, Μονεμβασιά) ποτάμια (Ευρώτας), βουνά (Ταΰγετος, Πάρνωνας), σπήλαια (του Διρού), μουσεία, ονειρεμένες παραλίες (Μάνη, Ελαφόνησος) μέχρι τον Κάβο Μαλέα αλλά και το νοτιότερο στεριανό σημείο της Ευρώπης, το Ακροταίναρο.\nΓια περισσότερη δράση:\n• Ορειβασία στην κορυφή του βουνού Ταΰγετου (Προφήτης Ηλίας, υψόμετρο 2.404 μ.)\n• Ορειβασία στην κορυφή του βουνού Πάρνωνα (υψόμετρο 1.935 μ.)\n• Αναρρίχηση στην περιοχή Λαγκαδά του Ταΰγετου\n• Ποδηλασία στο βουνό\nΟρειβατικός Όμιλος Σπάρτης 27310 22574\nΚατά τη διάρκεια του χρόνου, μία από τις βασικές δραστηριότητες στο αγρόκτημα είναι η φιλοξενία σεμιναρίων γύρω από εναλλακτική ιατρική, φιλοσοφία, γιόγκα, τέχνες, τάι-τσι, διοργάνωση μαθημάτων μαγειρικής καθώς και καλλιτεχνικών εκθέσεων και εκπαιδευτικών περιβαλλοντικών προγραμμάτων για παιδιά και μεγάλους.


Πρόγνωση Ελλάδας και Θεσσαλίας 28-29-30.12.2012.\nτην Δεκεμβρίου 27, 2012\nΔΕΛΤΙΟ ΚΑΙΡΟΥ ΕΛΛΑΔΑΣ ΚΑΙ ΘΕΣΣΑΛΙΑΣ ΑΠΟ ΤΟΝ ΒΑΣΙΛΗ ΠΑΝΑΚΟΓΛΟΥ.\nΓια την Παρασκευή Προβλέπεται σταδιακή αλλαγή του καιρού από τα δυτικά με ισχυρές βροχές και χιόνια στα ορεινά. Τα πιο αξιόλογα φαινόμενα θα σημειωθούν το βράδυ και θα επηρεάσουν όλη την Δυτική Ελλάδα. Ομίχλες θα σημειωθούν κατά τόπους το πρωί και το βράδυ.\nΟι άνεμοι στο Ιόνιο θα είναι Δυτικοί 3-4 μποφόρ που προς το απόγευμα θα στραφούν σε Βορειοδυτικούς 6 μποφόρ. Στο Βόρειο Αιγαίο θα πνέουν από Βορειοανατολικές διευθύνσεις 3-4 μποφόρ ενώ στο Νότιο Αιγαίο θα πνέουν Νοτιοδυτικοί 4-5 μποφόρ.\nΗ θερμοκρασία θα κυμανθεί στη Βόρεια Ελλάδα από -2 έως 13 βαθμούς, στα υπόλοιπα ηπειρωτικά από 0 έως 17 βαθμούς και στα νησιά του Αιγαίου από 7 έως 18 βαθμούς Κελσίου.\nΓΙΑ ΤΗ ΘΕΣΣΑΛΙΑ ΑΝΑΛΥΤΙΚΑ\nΠροβλέπεται σχεδόν αίθριος καιρός αρχικά με αραιές νεφώσεις μετά το μεσημέρι που το βράδυ θα πυκνώσουν και θα σημειωθούν τοπικές βροχές στα δυτικά και βόρεια του διαμερίσματος. Τοπικές ομίχλες το πρωί και το βράδυ στο εσωτερικό της πεδιάδας.\nΗ θερμοκρασία θα κυμανθεί στην Καλαμπάκα από 2 έως 10 βαθμούς , στα Τρίκαλα και την Καρδίτσα από 0 έως 12 βαθμούς, στη Λάρισα από -1 έως 11 βαθμούς και στο Βόλο από 5 έως 14 βαθμούς Κελσίου.\nΓια το Σάββατο προβλέπεται σημαντική αλλαγή του καιρού από τα Βορειοδυτικά προς τα νοτιοανατολικά με ισχυρές βροχές και πυκνές χιονοπτώσεις στα ορεινά της βόρειας Ελλάδας. Οι πιο αξιόλογες βροχές θα σημειωθούν στη Θεσσαλία, την Στερεά, την Δυτική Μακεδονία και το Βόρειο και κεντρικό Αιγαίο.\nΟι άνεμοι θα πνέουν στο Ιόνιο Βόρειοι 6-7 μποφόρ με εξασθένηση , στο Νότιο Αιγαίο μεταβλητοί 3-4 μποφόρ ενώ στο Βόρειο Αιγαίο θα έχουμε σημαντική ενισχυση του Βορειοανατολικου ανεμου στα 7-8 και αργοτερα και 9 μποφόρ.\nΗ θερμοκρασία θα κυμανθεί στα Βόρεια από 0 έως 8 βαθμούς , στα υπόλοιπα ηπειρωτικά από 3 έως 15 βαθμούς και στα νησιά του Αιγαίου από 8 έως 18 βαθμούς Κελσίου.\nΤο Σάββατο προβλέπεται κακοκαιρια με ισχυρες βροχες κατα διαστηματα και πυκνές χιονοπτώσεις στα ορεινά πανω από τα 900 μετρα στα Δυτικα του διαμερίσματος και πανω απο τα 1100μετρα στα Ανατολικα.Τα πιο εντονα φαινόμενα θα σημειωθούν στα ανατολικα παραθαλασσια τμηματα των Νομων Λαρισας και Μαγνησιας.\nΟι άνεμοι αρχικά ασθενείς που σταδιακα θα ενισχυθουν στα 4 μποφόρ απο Βορειοανατολικες διευθύνσεις στο εσωτερικό και στα 7-8 μποφόρ στις Σποραδες.\nΗ θερμοκρασία σε μικρη πτωση θα κυμανθεί στην Καλαμπάκα από 3 έως 6 βαθμούς , στα Τρίκαλα και την Καρδίτσα από 4 έως 7 βαθμούς,στη Λάρισα από 5 έως 8 βαθμούς Κελσίου και στο Βόλο από 6 έως 9 βαθμούς Κελσίου.\nΓια την Κυριακη αρχικά θα επικρατησει σημαντική κακοκαιρια σε Θεσσαλία, Στερεά, Κυκλαδες και Πελοποννησο με βροχές και χιόνια στα ορεινά πανω από τα 900 μέτρα περιπου με σταδιακή βελτιωση μετά το μεσημέρι. Στην υπολοιπη χωρα σχετικα βελτιωμενος καιρός με διαστηματα ηλιοφανειας.\nΟι άνεμοι θα πνέουν στα Δυτικα Βόρειοι 4-5 μποφόρ ενώ στο Αιγαίο Βορειονατολικοι 8-9 μποφόρ με σταδιακή εξασθένηση.\nΗ θερμοκρασία δεν θα σημειωσει σημαντική αλλαγή και θα κυμανθεί στα βόρεια από -3 έως 8 βαθμούς ,στη Θεσσαλία και νοτιοτερα από 4 έως 12 βαθμούς και στα νησιά του Αιγαίου από 7 έως 14 βαθμούς Κελσίου.\nΠροβλέπεται αρχικά κακοκαιρια με ισχυρές βροχές και χιόνια στα ορεινα πανω απο τα 1000μετρα που μετά το μεσημέρι θα εξασθενησουν και θα περιοριστουν στη Μαγνησια και τις Σποραδες.\nΟι άνεμοι θα πνέουν Βορειοανατολικοι 3-4 μποφόρ με εξασθένηση ενώ στις Σποραδες 7-8 μποφορ με μικρη εξασθένηση.\nΗ θερμοκρασία με την συννεφια δεν θα πεσει χαμηλα και θα κυμανθεί στη Καλαμπάκα από 3 έως 7 βαθμούς, στα Τρίκαλα και την Καρδίτσα από 4 έως 8 βαθμούς, στη Λάρισα από 5 έως 9 βαθμούς και στο Βόλο από 6 έως 8 βαθμούς Κελσίου.


Γεωργιάδης: Δεν θα αφήσουμε τις επιχειρήσεις μόνες στον τουρισμό – THE PAPER\nTο μεγάλο στοίχημα μπροστά μας είναι ο τουρισμός, υπογραμμίζει στη συνέντευξη που δημοσιεύτηκε σήμερα στο Capital.gr, ο υπουργός Ανάπτυξης και Επενδύσεων, Άδωνις Γεωργιάδης.\nΌπως δήλωσε σχετικά με το κόστος από το lockdown: «Είναι δύσκολο να γίνει ένας ακριβής υπολογισμός. Πάντως κάθε μήνας με κλειστή την οικονομία, υπολογίσαμε ότι κοστίζει περίπου 6 δισεκατομμύρια. Αν υπολογίσετε ότι είχαμε περίπου δύο μήνες κλειστή την οικονομία, δηλαδή όλο τον Απρίλιο, τον μισό Μάρτιο και ένα τμήμα του Μαΐου για τον περισσότερο κόσμο, μπορούμε να πούμε ότι σίγουρα το κόστος είναι άνω των 10 – 12 δισεκατομμυρίων μέχρι στιγμής».\nΓια την επανεκκίνηση της οικονομίας ο υπουργός σημείωσε: «Είμαστε γενικά ευχαριστημένοι. Πρώτον, διότι το πρόγραμμα επιστροφής της οικονομίας σε λειτουργία εξελίσσεται με μεγαλύτερη ταχύτητα απ” ό,τι αρχικά το είχαμε σχεδιάσει.\nΒαριές κουβέντες μεταξύ Γεωργιάδη- Κουρουμπλή με… κοσμητικά επίθετα Γεωργιάδης: Έντονο το ενδιαφέρον για δάνεια Γεωργιάδης: Ετοιμάζουμε παρατηρητήριο ρευστότητας για τις επιχειρήσεις


Ο πρίγκιπας George ζήτησε από τον μπαμπά του κάτι πάρα πολύ γλυκό | lefkadaonline.gr\n07/12/2018 lefkadaonline.gr\t0 Σχόλια Queen.gr\nΣου έχουμε γράψει πολλές φορές τη γνώμη μας για τα παιδιά του πρίγκιπα William και της Kate Middleton, και όσος καιρός και αν περάσει πάντα θα πιστεύουμε πως είναι ό,τι πιο αξιολάτρευτο κυκλοφορεί εκεί έξω. Δεν ξέρουμε ακόμη πως ακριβώς θα είναι το μωρό του Harry και της Meghan, όμως για την ώρα αυτός που κλέβει την παράσταση είναι ξεκάθαρα ο George.\nΠοιος μπορεί άλλωστε να ξεχάσει την επική εμφάνισή του, όταν υποδέχθηκε τον Barack Obama, φορώντας το μπουρνούζι του; Ό,τι και να κάνει το παιδί αυτό γίνεται viral και δεν απορούμε γιατί. Η τελευταία ερώτηση (-χάρη) που έκανε στον μπαμπά του ήταν ό,τι καλύτερο και πιο χαριτωμένο ακούσαμε σήμερα.\nΣτην πρόσφατη επίσκεψη του στην Κύπρο, ο πρίγκιπας William μιλώντας με κάποιους από τους στρατιωτικούς που επισκέφθηκαν είπε: «Είπα στον George το πρωί, πω σήμερα θα συναντιόμασταν με τους πιλότους. Και εκείνος μου είπε: μπαμπά εάν δεις κάποιο ελικόπτερο, μπορείς να το βγάλεις μια φωτογραφία;»\nΚαι σε ρωτάμε δεν είναι αυτή η πιο γλυκιά χάρη που έχει ζητήσει παιδί από τον μπαμπά του ποτέ;\nΔιάβασε ακόμη: Ο πρίγκιπας George φωνάζει τον μπαμπά του, με το πιο γλυκό παρατσούκλι\n← Cheesecake με ricotta και σάλτσα από βατόμουρα\nΥπ. Εμπορίου Κύπρου: Σημαντική Απώλεια το Εμπορικό Σήμα του Χαλουμιού →\nΠλήγμα στην Μπάγερν με Κομάν\nΕπίσκεψη π. Υπουργού και Υποψηφίου Ευρωβουλευτή Παναγιώτη Κουρουμπλή στην Λευκάδα και Μεγανήσι – Το Αναλυτικό Πρόγραμμα της Επίσκεψης


O Dennis του «Η» γυροφέρνει PREMIER και Πέριξ | KefalonianMantata\n02/10/201502/10/2015 - BLOG\nΤη θέση ότι η παράταξη της Νέας Δημοκρατίας ανήκει σε πολλούς και «δεν θα επιβάλουν μεγαλοεπιχειρηματίες τον επόμενο πρόεδρο» εξέφρασε ο βουλευτής του κόμματος Νικήτας Κακλαμάνης, μιλώντας στον ραδιοσταθμό ΣΚΑΙ. Δηλαδή, αν καταλάβαμε καλά στις προηγούμενες φορές τον «μπλε» αρχηγό τον είχαν επιβάλει οι ολιγάρχες των Αθηνών; Κι απλά οι εσωκομματικές ψηφοφορίες είχαν τυπικό χαρακτήρα;\n«Η κυβέρνηση θα κριθεί εκ του αποτελέσματος», σημείωσε ο Δημήτρης Παπαδημούλης, αντιπρόεδρος του Ευρωπαϊκού Κοινοβουλίου και ευρ0ωβουλευτής του ΣΥΡΙΖΑ, μιλώντας στον ραδιοσταθμό Alpha. Για …νέο μας το λέει; «Πάσα πολιτική κρίνεται εκ του αποτελέσματος», έχει πει από το 1974 ο Κων. Καραμανλής.\nΚι όπως είχαμε ξαναγράψει πρόσφατα, το αποτέλεσμα σχετίζεται άμεσα με την πολιτική διορατικότητα του πολιτικού ηγέτη.\n«Με τα χίλια» πάνε «ΤΑ ΝΕΑ» και «ΤO ΒΗΜΑ» τον Τσίπρα! Τι να συμβαίνει άραγε στην υπόγα;\nΤρία λεπτά και στα όρθια, τα είπαν Τσίπρας-Oμπάμα…\nOύτε ένας, ούτε δύο αλλά δεκαπέντε υπουργοί της σημερινής κυβέρνησης Τσίπρα είναι πρώην ΠΑΣOΚοι! Ιδού τα ονόματα: Κουρουμπλής, Τζάγκρη, Τόσκας, Μάρδας, Παρασκευόπουλος, Σγουρίδης, Μπόλαρης, Χουλιαράκης, Κοτζιάς, Πελεγρίνης, Τρ. Αλεξιάδης, Σπίρτζης, Ξανθός, Φωτάκης, Χαρίτσης. Πως το λέει το σύνθημα; «Το ΠΑΣOΚ είναι εδώ, ενωμένο δυνατό»!\nΚι όμως: ο τοπικός ΣΥΡΙΖΑ δεν ήθελε για υποψήφιο δήμαρχο Κεφαλονιάς τον πρώην δήμαρχο Αργοστολίου Γιώργο Τσιλιμιδό, επειδή –έλεγαν- εκπροσωπούσε το «παλιό σύστημα», δηλαδή το ΠΑΣOΚ!\n«Oι επιχειρήσεις –έλεγε ο Peter Drucker- χρειάζονται 4 διαφορετικούς τύπους ανθρώπων: α) τον άνθρωπο της σκέψης β) τον άνθρωπο της δράσης γ) τον κοινωνικό άνθρωπο και δ) τον άνθρωπο της πρώτης γραμμής»!\nΣε 60 δίσ. ευρώ περίπου, ανέρχεται το συνολικό χρέος των επιχειρήσεων και των νοικοκυριών της Κεφαλονιάς στις Τράπεζες! Από αυτά τα 40 δισ. είναι τα πάσης φύσεως δάνεια του τραπεζικού τομέα στις τοπικές επιχειρήσεις και τα άλλα 20 δισ, είναι υποχρεώσεις των νοικοκυριών προς τις Τράπεζες (στεγαστικά δάνεια, καταναλωτικά δάνεια , κάρτες κ.ο.κ.)\nOσοι νέοι επιχειρηματίες καταφέρουν να μπουν στο ΕΣΠΑ και να χρηματοδοτήσουν τα επιχειρηματικά τους σχέδια μέσω αυτού του «διαύλου», «πατάνε γερά» και ατενίζουν το αύριο με αισιοδοξία. Oσοι μένουν εκτός, κλάφτα Χαράλαμπε!…\nΤι θα γίνει ρε παιδιά με εκείνο το τοιχίο υποστήριξης στο Φανάρι; Ξεκίνησε να φτιαχτεί αρχές Μαϊου 2015 και τώρα μπαίνουμε στον Oκτώβριο και το έργο έχει εγκαταλειφθεί στη\nτύχη του!.. Δηλαδή, τι έργο; Για ένα εργάκι πρόκειται που γίνεται μέσα σε 4-5 μέρες!..\nΤα όνειρα κοστίζουν ακριβά! Τα πιο πολλά πάνε χαμένα! Και φεύγουνε σαν άστρα την Αυγή! Απ’ τη ζωή κυνηγημένα! Μιλάμε για ένα φοβερό σουξέ που τραγουδούσε με μεγάλη επιτυχία ο μοναδικός Τόλης Βοσκόπουλος!\nΕίδατε βιλλάρα που έχει στη Νέα Υόρκη ο Κυριάκος Μητσοτάκης; Φωτογραφία και σχετικό ρεπορτάζ δημοσίευσε πρόσφατα η εφημερίδα «Ακρόπολη». Συμπέρασμα: ούτε Σαουδάραβες κροίσοι δεν ζουν σε τέτοια χλιδή!.. Και όταν ζεις σε τέτοια χλίδα, που να καταλάβεις αυτόν που ζει με 200 ευρώ το μήνα..\nΕίδατε τις «διατάξεις» του νέου Ασφαλιστικού; Oι σημερινοί 50άρηδες θα δουλέψουν μέχρι και 7 χρόνια παραπάνω για να πάρουν μία σύνταξη πείνας. Αυτό είναι μία …τομή!\nΓέφυρα Αργοστολίου: και εδώ, ορατότης μηδέν!..\nΓια νέο ταξίδι στο εξωτερικό, αυτή τη φορά στο Μόντρεαλ του Καναδά, ετοιμάζεται ο αντιδήμαρχος Βαγγέλης Κεκάτος, ο οποίος θα εκπροσωπήσει το Δήμο Κεφαλονιάς στον 63ο ετήσιο χορό των εκεί Κεφαλλήνων, που θα γίνει στις 7 Νοεμβρίου 2015. Κοσμοπολίτης, πρώτος και καλύτερος, ο Ευάγγελος!\nΕίπαμε: με δύο πράγματα να μην στενοχωριέστε: με εκείνα που διορθώνονται και με εκείνα που δεν διορθώνονται.


Πως να φορέσεις ένα total lilac σύνολο με τον πιο stylish τρόπο | Like.com.cy\nΜΟΔΑ HOW TO WEAR Πως να φορέσεις ένα total lilac σύνολο με τον πιο stylish τρόπο\nΤο μωβ χρώμα είναι η αγαπημένη μας τάση για αυτό το καλοκαίρι\nΕίναι καλοκαίρι και θέλουμε φωτεινά χρώματα στη ντουλάπα μας ώστε να δημιουργούμε και φωτεινά outfits. Βέβαια αυτό δεν σημαίνει ότι απορρίπτουμε τα πιο σκούρα χρώματα, ωστόσο ας μην ξεχνάμε ότι το μαύρισμα που με τόσο κόπο καταφέρνουμε να πάρουμε, τονίζεται πολύ περισσότερο με ανοιχτόχρωμα κομμάτια.\nΤο μωβ, είναι μια επιλογή φωτεινού χρώματας και μπορεί να μοιάζει απλή ταυτόχρονα όμως δείχνει πάρα πολύ stylish. Μπορείς να το συνδυάσεις με αρκετά χρώματα και να παίξεις με διάφορους συνδυασμούς. Εμείς σήμερα θα σου προτείνουμε μερικά total lilac σύνολα τα οποία λατρεύουν και γνωστές fashionistas.\nΑπό επίσημα μέχρι και casual looks μπορείτε να δημιουργήσετε τις πιο κομψές και λαμπερές εμφανίσεις που θα εντυπωσιάσουν.\nΈνα total lilac outfit είναι μια πολύ μοντέρνα και fashionable επιλογή και μπορεί να απογειώσει κάθε καλοκαιρινή εμφάνιση. Υπάρχουν διάφορες αποχρώσεις του μωβ, που είναι και ένα χρώμα τάση για το φετικό καλοκαίρι και στα νύχια!\nΔιαβάστε επίσης: 6 χρώματα για το μανικιούρ σου ιδανικά για το καλοκαίρι


Τι είναι το πρωτογενές πλεόνασμα που από χθες γίνεται ντόρος ότι το πετύχαμε; :: ekalampaka.gr\nΤι είναι το πρωτογενές πλεόνασμα που από χθες γίνεται ντόρος ότι το πετύχαμε;\nΔημοσιεύθηκε από: Αντώνης Βλιώρας 19/03/2014 13:45:52\nΗ κρίση έφερε πολλούς νέους όρους και ορολογίες στην καθημερινότητά μας προερχόμενους από την επιστήμη της οικονομίας: CDS, spreads, οίκοι αξιολόγησης και το περίφημο πρωτογενές πλεόνασμα...\n...Για το τελευταίο μάλιστα χθες είχαμε πρωθυπουργικές εξαγγελίες για το πώς θα μοιραστεί σε κοινωνικά και οικονομικά ευπαθείς ομάδες του πληθυσμού.\nΤι είναι όμως το πρωτογενές πλεόνασμα;\nΦανταστείτε τη χώρα σαν ένα απλό καθημερινό νοικοκυριό. Έχει τα πάγια μηνιαία έξοδα για ΔΕΗ, ΟΤΕ, ενοίκιο, φαγητό, φάρμακα κλπ., συνολικού ποσού 1500 ευρώ, έχει και μια δόση δανείου 500 ευρώ. Τα πάγια έξοδα του νοικοκυριού αντιστοιχούν στα «πάγια» έξοδα του κρατικού προϋπολογισμού, στις κρατικές δαπάνες π.χ. μισθοί, συντάξεις, έξοδα για την υγεία, την παιδεία κλπ. Όμως μια χώρα όπως η Ελλάδα έχει και χρέη να εξυπηρετήσει από παλιούς ή και νέους (όπως στην περίπτωσή μας) δανεισμούς. Αυτή είναι η «500άρα δόση δανείου» στο παράδειγμά μας.\nΑν τα έσοδα που φέρνει κάθε μήνα στο τραπέζι η οικογένεια είναι της τάξεως των 1800 ευρώ, τότε τα 300 που υπολείπονται, αν αφαιρεθούν μόνο τα πάγια έξοδα, είναι το λεγόμενο πρωτογενές πλεόνασμα.\nΔηλαδή πρωτογενές πλεόνασμα προκύπτει όταν τα έσοδα είναι παραπάνω από τα έξοδα χωρίς φυσικά να υπολογίσουμε την εξυπηρέτηση του χρέους.\nΒέβαια στην πολιτική τα πράγματα δεν είναι τόσο απλά ή απλοϊκά όσο σε ένα νοικοκυριό. Και αυτό γιατί ενώ όλοι ξέρουμε ότι 1+1=2, στην πολιτική 1+1 μπορεί να μας κάνει και 7 ή και -4. Κάπως έτσι είναι και η εξίσωση του πρωτογενούς πλεονάσματος. Γιατί δεν γίνεται να χρωστάς της Μιχαλούς (π.χ. εφημερίες ιατρικού και νοσηλευτικού προσωπικού) ή να αφήνεις σχολεία χωρίς θέρμανση και να λες «έχω πλεόνασμα». Από πού; Από το επίδομα θέρμανσης που έμεινε αδιάθετο επειδή για να κριθεί κάποιος δικαιούχος έπρεπε να πληροί σωρευτικά και εγώ δεν ξέρω πόσες προϋποθέσεις; Ή από τους απολυμένους, λάθος, τους ευρισκόμενους σε διαθεσιμότητα (άρα με μειωμένο μισθό=λιγότερα έξοδα) υπαλλήλους;\nΌπως και να ‘χει σε όποιους και αν μοιραστεί σταγόνα στον ωκεανό θα είναι στην πράξη. Και μην ξεχνάτε οι «τυχεροί» ότι όλο και κάποιος τρόπος θα βρεθεί να φορολογηθεί ο μποναμάς του πρωτογενούς πλεονάσματος που θα πάρετε...